Qimmatbaho metallar va qimmatbaho toshlar bilan ishlashga roʻyxatdan oʻtkazish guvohnomasi berish tartibi toʻgʻrisidagi nizomni tasdiqlash haqida
(resolution, 2022-03-01)

Oʻzbekiston Respublikasi Prezidentining “Tadbirkorlik subyektlariga davlat xizmatlari koʻrsatish mexanizmini takomillashtirishga doir qoʻshimcha chora-tadbirlar toʻgʻrisida” 2017-yil 1-fevraldagi PQ-2750-son va “Zargarlik sohasini davlat tomonidan qoʻllab-quvvatlashga doir chora-tadbirlar toʻgʻrisida” 2017-yil 10-avgustdagi PQ-3199-son qarorlariga muvofiq Vazirlar Mahkamasi qaror qiladi: 1. Quyidagilar: Qimmatbaho metallar va qimmatbaho toshlar bilan ishlashga roʻyxatdan oʻtkazish guvohnomasi berish tartibi toʻgʻrisidagi nizom 1-ilovaga muvofiq; Qimmatbaho metallar va qimmatbaho toshlar bilan ishlashga roʻyxatdan oʻtkazish guvohnomasi beriladigan ish turlari (faoliyat turlari guruhlari doirasida) roʻyxati 2-ilovaga muvofiq; Zargarlik buyumlari va qimmatbaho metallar va qimmatbaho toshlardan yasalgan boshqa buyumlarni sotishga roʻyxatdan oʻtkazish guvohnomasi beriladigan savdo qilish turlari roʻyxati 3-ilovaga muvofiq; Qimmatbaho metallar va qimmatbaho toshlar bilan ishlashga roʻyxatdan oʻtkazish guvohnomasi berishda idoralararo oʻzaro elektron hamkorlik qilish sxemasi 4-ilovaga muvofiq tasdiqlansin. 2. Belgilab qoʻyilsinki: a) Qimmatbaho metallar va qimmatbaho toshlar bilan ishlashga roʻyxatdan oʻtkazish guvohnomalari (keyingi oʻrinlarda roʻyxatdan oʻtkazish guvohnomasi deb ataladi) Oʻzbekiston Respublikasi Markaziy banki huzuridagi Qimmatbaho metallar agentligining Davlat asillik darajasini belgilash palatasi (keyingi oʻrinlarda Asillik palatasi deb ataladi) tomonidan faqat Davlat xizmatlari markazlari orqali yoki Oʻzbekiston Respublikasi Interaktiv davlat xizmatlari yagona portali orqali beriladi; b) Asillik palatasi tomonidan ilgari berilgan qimmatbaho metallar va qimmatbaho toshlar bilan ishlashga roʻyxatdan oʻtkazish guvohnomalari 2018-yil 10-iyungacha qayta rasmiylashtirilishi kerak, koʻrsatilgan muddat tugagach ular haqiqiy hisoblanmaydi. 3. Oʻzbekiston Respublikasi Hukumatining 5-ilovaga muvofiq ayrim qarorlari 2018-yil 1-iyundan boshlab oʻz kuchini yoʻqotgan deb hisoblansin. 4. Asillik palatasi: 2018-yil 1-iyundan boshlab qimmatbaho metallar va qimmatbaho toshlar bilan ishlashga roʻyxatdan oʻtkazish guvohnomalarining ushbu qarorga muvofiq berilishini taʼminlasin; manfaatdor vazirliklar va idoralar bilan birgalikda ilgari ular qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirning oʻrinbosari — Moliya vaziri J.A. Qoʻchqorov va Oʻzbekiston Respublikasi Markaziy banki huzuridagi Qimmatbaho metallar agentligining bosh direktori B.B. Sobirov zimmasiga yuklansin. 1. Ushbu Nizom qimmatbaho metallar va qimmatbaho toshlar bilan ishlash uchun roʻyxatdan oʻtkazish guvohnomasini (keyingi oʻrinlarda roʻyxatdan oʻtkazish guvohnomasi deb ataladi) berish tartibini belgilaydi. 2. Ushbu Nizomda quyidagi asosiy tushunchalar qoʻllaniladi: roʻyxatdan oʻtkazish guvohnomasi — yuridik shaxslarga qimmatbaho metallar va qimmatbaho toshlar bilan ishlarni amalga oshirish, roʻyxatdan oʻtkazish maʼlumotlari reyestriga kiritilganini tasdiqlovchi tegishli axborot tizimi tarkibida matritsali shtrix kodiga (keyingi oʻrinlarda QR kod deb ataladi) ega boʻlgan zargarlik buyumlari sertifikatlangan qimmatbaho toshlar va yarim qimmatbaho toshlar (keyingi oʻrinlarda qimmatbaho toshlar deb ataladi) bilan savdo qilish huquqini beruvchi hujjat; ariza beruvchi — Davlat xizmatlari markaziga yoxud Oʻzbekiston Respublikasi Yagona interaktiv davlat xizmatlari koʻrsatish portaliga (keyingi oʻrinlarda Yagona portal deb ataladi) roʻyxatdan oʻtkazish guvohnomasini olish uchun tegishli ariza bilan murojaat qilgan yuridik shaxs yoxud u tarafidan belgilangan tartibda vakolat berilgan shaxs. sertifikatlangan qimmatbaho toshlar — 0,3 karatdan ortiq, mustaqil gemologik markazning (laboratoriya) sertifikatlashidan oʻtgan qimmatbaho toshning haqiqiyligi va sifatining kafolati belgisi sifatida belgilangan tartibda berilgan hamda toshning rangi, tozaligi, sifatli qirralangani va sayqallangani, ogʻirlik guruhlari va boshqa xususiyatlari haqidagi maʼlumotni oʻz ichiga olgan sifatni tegishli ravishda tasdiqlovchi hujjatga (gemologik sertifikat) ega boʻlgan qimmatbaho toshlar. 3. Roʻyxatdan oʻtkazish guvohnomasini berish faqat Davlat xizmatlari markazi yoxud Yagona portal orqali amalga oshiriladi. 4. Roʻyxatdan oʻtkazish guvohnomasi Oʻzbekiston Respublikasi Moliya vazirligi huzuridagi Davlat asillik darajasini belgilash palatasi (keyingi oʻrinlarda Asillik palatasi deb ataladi) tomonidan: qimmatbaho metallar va qimmatbaho toshlar bilan ishlarni amalga oshirishga ushbu Nizomga 1-ilovaga muvofiq sxema boʻyicha besh yil muddatga; zargarlik buyumlari va qimmatbaho metallar va qimmatbaho toshlardan yasalgan boshqa buyumlar (keyingi oʻrinlarda zargarlik buyumlari deb ataladi), qimmatbaho va yarim qimmatbaho toshlar bilan savdo qilish uchun umumiy yoki tezlashtirilgan tartibda ushbu Nizomning 2 va 2a-ilovalariga muvofiq sxemalar boʻyicha bir yil muddatga beriladi. 5. Qimmatbaho metallar va qimmatbaho toshlarni ishlab chiqarish, ilmiy, harbiy, oʻquv va ijtimoiy-madaniy maqsadlarda (shu jumladan, axborot-telekommunikatsiya texnologiyalaridan foydalangan holda) qazib oluvchi, qayta ishlovchi, ishlov beruvchi, savdoda vositachilik xizmatlari koʻrsatuvchi (shu jumladan, axborot-telekommunikatsiya texnologiyalaridan foydalangan holda), sotib oluvchi, garovga qabul qiluvchi, baholash, saqlash, koʻrsatilgan qimmatliklarni, turli predmetlar va ularni tashkil etuvchilarni koʻrgazmaga qoʻyish bilan shugʻullanuvchi, qimmatbaho metallar va qimmatbaho toshlarning parchalari va chiqindilarini tayyorlovchi va qayta ishlovchi tashkiliy-huquqiy shaklidan qatʼi nazar, yuridik shaxslar, shuningdek, Oʻzbekiston Respublikasi Mudofaa vazirligi, Ichki ishlar vazirligi, Oʻzbekiston Respublikasi Mudofaa sanoati davlat qoʻmitasiga idoraviy mansub harbiy qismlar, tuzilmalar, boʻlinmalar, tashkilotlar va muassasalar keyinchalik qayta ishlash korxonalariga joʻnatish uchun tarkibida qimmatbaho metallar va qimmatbaho toshlar boʻlgan uzel va detallarni ajratib olish maqsadida harbiy texnika vositalarini utilizatsiya qiluvchi boshqa vazirliklar va idoralar Asillik palatasida roʻyxatdan oʻtkazilishi kerak. Agar ushbu bandning birinchi xatboshida koʻrsatilgan ishlarning turlari tashkilotning yuridik shaxs maqomiga ega boʻlmagan bir yoki bir nechta tarkibiy boʻlinmalari tomonidan amalga oshirilsa, boʻysunishida ushbu tarkibiy boʻlinmalar boʻlgan tashkilot roʻyxatdan oʻtkaziladi. Bunda roʻyxatdan oʻtkazish guvohnomasi, tegishli boʻlinmaning rekvizitlari koʻrsatilgan holda tashkilotga — yuridik shaxsga rasmiylashtiriladi va har bir tarkibiy boʻlinma uchun alohida beriladi. 6. Asillik palatasida: tahlil uchun azot kislotali kumushdan, tarkibida qimmatbaho metallar boʻlgan sotib olingan uskunalar, priborlar, elektron texnika, tibbiyot texnikasi, tashkiliy texnika, butlovchi buyumlar, uzellar va detallardagi ishga tushirish-tartibga solish qurilmalari va avtomatikalardan (oldin sotib olingan uskunalar, priborlar, tibbiyot texnikasi, ishga tushirish-tartibga solish qurilmalari va avtomatikalarga yangidan sotib olinadigan tarkibida qimmatbaho metallar boʻlgan ehtiyot qismlar, butlovchi buyumlar, uzellar va detallar bundan mustasno), tarkibida kumush mavjud boʻlgan va yorugʻlikka taʼsirchan materiallardan foydalanuvchi yuridik shaxslar, shuningdek, kinofotorentgen-plyonkalar, kinofotorentgen-plastinkalar va shu kabi materiallarni ishlatuvchi kinodan nusxa koʻchiruvchi korxonalar va kinostudiyalar roʻyxatdan oʻtkazilmaydi. 7. Roʻyxatdan oʻtkazish guvohnomasi Oʻzbekiston Respublikasi Vazirlar Mahkamasining 2018-yil 29-maydagi 399-son qaroriga 2 va 3-ilovalarda nazarda tutilgan faoliyatning muayyan turlariga (faoliyat turlari guruhlari yoki ularning qismlari doirasida) ishlar turlarining bir guruhi doirasida beriladi. Ariza beruvchining xohishiga koʻra faoliyat turlarining turli guruhlarida nazarda tutilgan ishlarni amalga oshirishga roʻyxatdan oʻtkazish guvohnomasi faoliyat turlarining har bir guruhiga alohida rasmiylashtiriladi. 8. Roʻyxatdan oʻtkazish guvohnomasi ushbu Nizomga 3-ilovaga muvofiq shakl boʻyicha rasmiylashtiriladi va tegishli axborot tizimi reyestriga yozilganligini koʻrsatuvchi, shu jumladan, Internet tarmogʻiga manzilli havolani ham identifikatsiya qilish imkonini beruvchi, tegishli dasturiy — apparat uskunalar yordamida tekshirilganida ariza beruvchi haqidagi asosiy axborot (davlat roʻyxatidan oʻtganlik haqidagi maʼlumotlar) mavjud boʻlgan QR kodini oʻz ichiga oladi. 9. Asillik palatasi boshligʻi berilgan, qayta rasmiylashtirilgan, muddati uzaytirilgan, toʻxtatib qoʻyilgan, qayta tiklangan, amal qilishi toʻxtatilgan roʻyxatdan oʻtkazish guvohnomalari toʻgʻrisidagi maʼlumotlarning toʻgʻriligi va oʻz vaqtida tegishli axborot tizimiga oʻz vaqtida kiritilishi uchun shaxsan javob beradi. 10. Oʻzbekiston Respublikasi Vazirlar Mahkamasining 2018-yil 29-maydagi 399-son qaroriga ilovalarda nazarda tutilgan qimmatbaho metallar va qimmatbaho toshlar bilan ishlashga ruxsat berishdagi ruxsat berish talablari va shartlari quyidagilardan iborat: qimmatbaho metallar va qimmatbaho toshlar bilan ishlarni amalga oshirganda belgilangan talablarga mos mulkka egalik qilish huquqi yoki boshqa ashyoviy huquq asosida tegishli boʻlgan binolar va inshootlar, ishlab chiqarish maydonlari mavjudligi; faoliyat koʻrsatiladigan joylarda yongʻin xavfsizligi, sanitariya qoidalari, normalari va gigiyena normativlari, texnik mustahkamlik va materiallar, xomashyo, tayyor buyumlarni saqlash qoidalari talablariga rioya qilish; qimmatbaho metallar va qimmatbaho toshlar bilan ishlarni amalga oshirish uchun zarur boʻlgan moddiy-texnika baza, uskunalar va boshqa texnika vositalarining mavjudligi. 11. Faoliyat turlari guruhlari doirasida qimmatbaho metallar va qimmatbaho toshlar bilan ishlashga ruxsat berilganda qoʻshimcha ruxsat berish talablari va shartlari quyidagilardan iborat: a) lombard, mikrokredit va baholash faoliyatini amalga oshirganda: tegishli faoliyat turi bilan shugʻullanishga huquq beruvchi litsenziyaga ega boʻlish, litsenziya talablariga rioya qilish; roʻyxatdan oʻtkazish guvohnomasi rasmiylashtirilgan faoliyat turlari guruhlariga muvofiq qimmatbaho metallar va qimmatbaho toshlar bilan ishlarni amalga oshirishga qoʻyiladigan talablarni tartibga soluvchi normativ-texnik hujjatlarning mavjudligi; b) tarkibida qimmatbaho metallar boʻlgan xomashyo bilan ishlaganda, ishlab chiqarish maqsadlarida qimmatbaho metallar va qimmatbaho toshlardan foydalanilganda, qimmatbaho metallardan aviatsiya va/yoki harbiy texnikada foydalanilganda: qimmatbaho metallar va qimmatbaho toshlar bilan ishlarni amalga oshirishga qoʻyiladigan talablarni tartibga soluvchi normativ-texnik hujjatlarning mavjudligi; ariza beruvchi tomonidan qimmatbaho metallar va qimmatbaho toshlarni olish, sarflash, hisobini yuritish va saqlash yuzasidan talablarga majburiy rioya qilinishi, qimmatbaho metallarning chiqindi va parchalarini qayta ishlash korxonalariga topshirish uchun tayyorlash, qadoqlash, tashish va qabul qilish-topshirish shartlariga majburiy rioya qilinishi; Ariza beruvchi tomonidan Asillik palatasi tomonidan belgilagan muddatlar va shakllar boʻyicha qimmatbaho metallar va qimmatbaho toshlar harakati haqidagi hisobotlar taqdim etilishining majburiyligi; v) tarkibida qimmatbaho metallar va qimmatbaho toshlar boʻlgan uskunalar bilan ishlaganda: tarkibida qimmatbaho metallar va qimmatbaho toshlar boʻlgan uskunalar bilan ishlarni amalga oshirishga qoʻyiladigan talablarni tartibga soluvchi normativ-texnik hujjatlarning mavjudligi; qimmatbaho metallar va qimmatbaho toshlarni olish, sarflash, hisobini yuritish va saqlash yuzasidan talablarga ariza beruvchi tomonidan majburiy rioya qilinishi, qimmatbaho metallarning chiqindi va parchalarini qayta ishlash korxonalariga topshirish uchun tayyorlash, qadoqlash, tashish va qabul qilish-topshirish shartlariga majburiy rioya qilish; g) ijtimoiy-madaniy maqsadlarda qimmatbaho metallar va qimmatbaho toshlardan foydalanilganda: ijtimoiy-madaniy maqsadlarda qimmatbaho metallar va qimmatbaho toshlar bilan ishlarni amalga oshirish yuzasidan talablarni tartibga soluvchi normativ-texnik hujjatlarning mavjudligi; qimmatbaho metallar va qimmatbaho toshlarni olish, hisobini yuritish va saqlash yuzasidan talablarga ariza beruvchi tomonidan majburiy rioya qilinishi; d) qimmatbaho metallar va qimmatbaho toshlar, qimmatbaho va yarim qimmatbaho toshlardan yasalgan zargarlik buyumlari savdosi bilan shugʻullanganda: zargarlik buyumlari, qimmatbaho va yarim qimmatbaho toshlar bilan savdo qilishga qoʻyiladigan talablarni tartibga soluvchi normativ-texnik hujjatlarning mavjudligi; zargarlik buyumlari, qimmatbaho va yarim qimmatbaho toshlarni sotish boʻyicha belgilangan tartibga, ularning butligi, hisobga olinishi va saqlanishini taʼminlash talablariga rioya qilish; olingan va sotilgan qimmatbaho buyumlarning elektron reyestrini yuritish. 12. Oʻzbekiston Respublikasi Vazirlar Mahkamasining 2018-yil 29-maydagi 399-son qaroriga 2-ilovada nazarda tutilgan ishlarni (faoliyat turlari guruhlari doirasida) bajarish uchun roʻyxatdan oʻtkazish guvohnomasini olish uchun ariza beruvchi qonun hujjatlarida belgilangan tartibda Davlat xizmatlari markaziga shaxsan oʻzi borib yoki Yagona portal orqali elektron raqamli imzo (keyingi oʻrinlarda oʻrinlarda ERI deb ataladi) bilan tasdiqlangan roʻyxatdan oʻtkazish guvohnomasini olish uchun elektron shakldagi arizani ushbu Nizomga 4-ilovada nazarda tutilgan shakl boʻyicha quyidagilarni koʻrsatgan holda beradi: yuridik shaxsning nomi va tashkiliy-huquqiy shakli, soliq toʻlovchining identifikatsiya raqami (STIR), joylashgan joyi (pochta manzili), faoliyat yuritish joyi (manzil), bank boʻlinmalarining nomlari va bank hisob raqamlari, telefon raqamlari, elektron pochta manzillari, veb-sahifa — mavjud boʻlsa; ariza beruvchi amalga oshirishni moʻljallayotgan faoliyat (lar) turi (yoki ularning qismi); tarozi va toshlar (har xil ogʻirlikdagi) tekshirilganligi haqidagi maʼlumot; qimmatbaho metallar va qimmatbaho toshlar bilan ishlash moʻljallanayotgan binoning yongʻin xavfsizligi talablariga javob berishi haqidagi maʼlumot; Oʻzbekiston Respublikasi Markaziy banki zaxirasidan ajratilgan qimmatbaho metallar bilan ishlash moʻljallanayotgan obyektlar uchun obyektning texnik mustahkamligi va Oʻzbekiston Respublikasi Milliy gvardiyasi Qoʻriqlash bosh boshqarmasi boʻlinmalari texnik qoʻriqlash Markazi (punkti)ga ulanganligi haqidagi maʼlumotlar; roʻyxatdan oʻtkazish guvohnomasini olish uchun berilgan ariza koʻrib chiqilganligi uchun yigʻim va roʻyxatdan oʻtkazish guvohnomasi berilganligi uchun yigʻim toʻlanganligini tasdiqlovchi maʼlumotlar. Ariza beruvchi roʻyxatdan oʻtkazish guvohnomasini olish uchun Oʻzbekiston Respublikasi Vazirlar Mahkamasining 2018-yil 29-maydagi 399-son qaroriga ilovalarga muvofiq faoliyat turlari guruhlari doirasida nazarda tutilgan qimmatbaho metallar va qimmatbaho toshlar bilan ishlash turlari guruhining hammasini koʻrsatgan holda yoki guruhdagi istalgan bir nechta faoliyat turlarini koʻrsatgan holda ariza berish huquqiga ega. 13. Ariza beruvchi Oʻzbekiston Respublikasi Vazirlar Mahkamasining 2018-yil 29-maydagi 399-son qaroriga 3-ilovada nazarda tutilgan zargarlik buyumlari va boshqa buyumlar bilan savdo qilish turlariga roʻyxatdan oʻtkazish guvohnomasini olish uchun qonun hujjatlarida belgilangan tartibda Davlat xizmatlari markaziga shaxsan oʻzi borib yoki Yagona portal orqali elektron raqamli imzo bilan tasdiqlangan roʻyxatdan oʻtkazish guvohnomasini olish toʻgʻrisidagi elektron shakldagi arizani ushbu Nizomga 4-ilovada nazarda tutilgan shaklda quyidagilarni koʻrsatgan holda beradi: yuridik shaxsning nomi va tashkiliy-huquqiy shakli, soliq toʻlovchining identifikatsiya raqami (STIR), joylashgan joyi (pochta manzili), faoliyat yuritish joyi (manzil), bank boʻlinmalarining nomlari va bank hisob raqamlari, telefon raqamlari, elektron pochta manzillari, veb-sahifa — mavjud boʻlsa; ariza beruvchi amalga oshirishni moʻljallayotgan zargarlik buyumlari va boshqa buyumlar savdosi turi (turlari); tarozi va toshlar (har xil ogʻirlikdagi) tekshirilganligi haqidagi maʼlumot; zargarlik buyumlari va qimmatbaho metallardan yasalgan boshqa buyumlar bilan ishlash moʻljallanayotgan obyektning yongʻin xavfsizligi talablariga muvofiqligi haqidagi maʼlumot; roʻyxatdan oʻtkazish guvohnomasini olish tartibi — umumiy yoki tezlashtirilgan tartib; roʻyxatdan oʻtkazish guvohnomasini olish uchun berilgan ariza koʻrib chiqilganligi uchun yigʻim va roʻyxatdan oʻtkazish guvohnomasi berilganligi uchun yigʻim toʻlanganligini tasdiqlovchi maʼlumotlar. Ariza beruvchi zargarlik buyumlari va qimmatbaho metallardan yasalgan boshqa buyumlar savdosi bilan shugʻullanish uchun roʻyxatdan oʻtkazish guvohnomasi berilishi toʻgʻrisida Oʻzbekiston Respublikasi Vazirlar Mahkamasining 2018-yil 29-maydagi 399-son qaroriga 2-ilovaga muvofiq nazarda tutilgan faoliyat turlari doirasida qimmatbaho metallar va qimmatbaho toshlar bilan ishlashning barcha turlarini koʻrsatgan holda yoki ushbu guruhlardagi istalgan bir nechta faoliyat turlarini koʻrsatgan holda ariza berish huquqiga ega. 14. Oʻzbekiston Respublikasi Vazirlar Mahkamasining 2018-yil 29-maydagi 399-son qaroriga 4-ilovada nazarda tutilgan elektron idoralararo hamkorlik tizimi sxemasiga muvofiq Asillik palatasi roʻyxatdan oʻtkazish guvohnomasini berish uchun zarur boʻlgan boshqa vakolatli idoralardagi mavjud maʼlumotlarni belgilangan tartibda mustaqil ravishda oladi. 15. Asillik palatasiga: roʻyxatdan oʻtkazish guvohnomasi berilishi uchun arizalarni ariza beruvchidan bevosita, pochta aloqasi vositalari orqali yoki elektron shaklda olish; Davlat xizmatlari markaziga yoxud Yagona portalga murojaat qilgan ariza beruvchilarni ularning arizalari koʻrib chiqilayotgan jarayonlar davrida taklif qilish; ariza beruvchilardan ushbu Nizomning 12 va 13-bandlarida nazarda tutilmagan maʼlumotlar taqdim etilishini talab qilish taqiqlanadi. 16. Ariza beruvchi arizada u tomonidan berilgan ariza koʻrib chiqilishi natijasi boʻyicha qabul qilingan qaror haqidagi bildirishnoma shaklini koʻrsatadi. Ariza beruvchining roʻyxatdan oʻtkazish guvohnomasini olish uchun bergan arizasida elektron manzili koʻrsatilishi uning arizasi boʻyicha qabul qilingan qaror toʻgʻrisidagi bildirishnoma elektron shaklda berilishiga roziligini bildiradi. 17. Ariza beruvchi shaxsan oʻzi kelib murojaat qilgan taqdirda Davlat xizmatlari markazi xodimi Asillik palatasi tomonidan belgilangan tartibda tasdiqlangan davlat xizmatlari pasportiga muvofiq arizaning toʻliqligini tekshiradi. Ariza roʻyxatga olingandan keyin Davlat xizmatlari markazi xodimi ariza beruvchiga ariza qabul qilganligi haqida tilxat beradi yoki arizaning nusxasiga arizaning roʻyxatga olinganligi haqidagi raqamni koʻrsatgan holda tegishli belgi qoʻyadi. 18. Davlat xizmatlari markazi xodimi ariza beruvchi tomonidan shaxsan topshirilgan arizani olgan kuni Yagona portal orqali Asillik palatasiga yuboriladigan xizmatlar pasportiga muvofiq shaklda arizada koʻrsatilgan maʼlumotlarni kiritadi. 19. Ariza beruvchi oʻzi turgan joydan boshqa joy boʻyicha Davlat xizmatlari markaziga murojaat qilgan taqdirda uning arizasi Davlat xizmatlari markazi tomonidan Yagona portal orqali Asillik palatasiga yuboriladi. Ariza beruvchi tomonidan ariza Davlat xizmatlari markaziga elektron uskunada taqdim etilsa, Davlat xizmatlari markazi xodimi, zarurat boʻlganda, Davlat xizmatlari markazining oʻziga oʻzi xizmat qilish uchun ajratilgan xonasida unga arizani Yagona portal orqali joʻnatishga koʻmaklashadi. Qogʻozga rasmiylashtirilgan “PDF”da (hujjatlarning platformaaro formatida) nusxalar shaklida boʻlgan skanerlangan hujjatlar ilova qilingan maʼlumotlarni joʻnatishga ruxsat etiladi. Har bir hujjat alohida fayl shaklida boʻlishi, har bir faylning hajmi 10 Mb dan oshmasligi va barcha autentik belgilarning asilligi saqlanishini taʼminlaydigan (har dyuymga 200 nuqtadan kam boʻlmagan) boʻlishi kerak. 20. Yagona portal orqali joʻnatilgan ariza avtomatik ravishda noyob roʻyxatga olish raqami berilgan holda roʻyxatga olinadi. Ariza Asillik palatasining masʼul xodimi tomonidan qabul qilinadi, qabul qilinganligi haqida bildirishnoma beriladi. 21. Asillik palatasi ariza berish usulidan qatʼi nazar, qonun hujjatlarida belgilangan tartibda qabul qilingan arizani koʻrib chiqadi, roʻyxatdan oʻtkazish guvohnomasini beradi yoki roʻyxatdan oʻtkazish guvohnomasini berishni rad etadi va ariza qabul qilingan sanadan boshlab: roʻyxatdan oʻtkazish guvohnomasini berish yoki amal qilish muddatini uzaytirish uchun — 5 ish kunidan (zargarlik buyumlari bilan savdo qilish uchun roʻyxatdan oʻtkazish guvohnomasini tezlashtirilgan tartibda berish uchun murojaat qilinganda 2 ish kunidan, amal qilish muddatini tezlashtirilgan tartibda uzaytirish uchun murojaat qilinganda esa 1 ish kunidan); roʻyxatdan oʻtkazish guvohnomasini qayta rasmiylashtirish uchun — 3 ish kunidan (zargarlik buyumlari bilan savdo qilish uchun roʻyxatdan oʻtkazish guvohnomasini tezlashtirilgan tartibda qayta rasmiylashtirish uchun murojaat qilinganda — 2 ish kunidan); oʻz xohishi bilan vaqtincha faoliyatni toʻxtatib turish uchun — 8 ish soatidan; oʻz xohishi bilan faoliyatni tiklash uchun — 8 ish soatidan; oʻz xohishi bilan faoliyatni toʻxtatish uchun — 8 ish soatidan oshmaydigan muddatda koʻrib chiqadi. Asillik palatasi xodimlariga roʻyxatdan oʻtkazish guvohnomasini berish toʻgʻrisidagi arizani bevosita ariza beruvchilardan, pochta aloqasi vositasi orqali yoki elektron shaklda qabul qilish hamda arizani koʻrib chiqish jarayonida Davlat xizmatlari markazi yoki Yagona portal orqali murojaat qilgan ariza beruvchini taklif qilish taqiqlanadi. 22. Roʻyxatdan oʻtkazish guvohnomasini berish toʻgʻrisidagi ariza koʻrib chiqilganligi uchun ariza beruvchidan bazaviy hisoblash miqdorining bir baravari miqdorida yigʻim undiriladi. Zargarlik buyumlari bilan savdo qilish uchun roʻyxatdan oʻtkazish guvohnomasini berish toʻgʻrisidagi arizani tezlashtirilgan tartibda koʻrib chiqish uchun murojaat qilinganda, ushbu xatboshida nazarda tutilgan yigʻimdan tashqari bazaviy hisoblash miqdorining bir baravari miqdorida qoʻshimcha toʻlov ham undiriladi. Davlat xizmati koʻrsatish uchun YIDXP orqali murojaat qilgan taqdirda ushbu bandning birinchi xatboshida koʻrsatilgan summaning 90 foizi miqdorida yigʻim undiriladi. Toʻlov Internet tarmogʻi orqali real vaqt rejimida “SMS-axborotlash” xizmati ulangan bank kartasi bilan naqd pulsiz hisob-kitob qilish orqali, Oʻzbekiston Respublikasi banklari kassalarida hisob raqamidan bank oʻtkazmalari yordamida naqd pulsiz hisob-kitob qilish orqali amalga oshirilishi mumkin. 23. Roʻyxatdan oʻtkazish guvohnomasini berish toʻgʻrisidagi ariza koʻrib chiqilganligi uchun toʻlanayotgan yigʻimning, shuningdek, zargarlik buyumlari bilan savdo qilish uchun roʻyxatdan oʻtkazish guvohnomasini berish toʻgʻrisidagi arizani tezlashtirilgan tartibda koʻrib chiqish uchun toʻlangan qoʻshimcha toʻlovning summasi quyidagi tartibda taqsimlanadi: a) Yagona portal orqali murojaat qilinganda yigʻimning/qoʻshimcha toʻlovning: 11,25 foizi — “Oʻzbekiston Respublikasi Prezidenti huzuridagi Loyiha boshqaruvi milliy agentligi qoshidagi Elektron hukumat va raqamli iqtisodiyot loyihalarini boshqarish markazi” DUKning vakolatli bankdagi maxsus hisob raqamiga oʻtkaziladi; 10 foizi — Oʻzbekiston Respublikasi Adliya vazirligi huzuridagi Davlat xizmatlari agentligining (keyingi oʻrinlarda Agentlik deb ataladi) budjetdan tashqari jamgʻarmasi shaxsiy hisob raqamiga oʻtkaziladi; qolgan qismi Asillik palatasining hisob raqamiga oʻtkaziladi va tushadigan mablagʻlar uning moddiy-texnika bazasini mustahkamlashga, mehnatga haq toʻlashga va uning xodimlarini ragʻbatlantirishga yoʻnaltiriladi; b) davlat xizmatlari markazlariga oʻzi kelib murojaat qilinganda yigʻimning/qoʻshimcha toʻlovning: 20 foizi — Agentligining budjetdan tashqari jamgʻarmasi shaxsiy hisob raqamiga oʻtkaziladi; qolgan qismi Asillik palatasining hisob raqamiga oʻtkaziladi va tushadigan mablagʻlar uning moddiy-texnika bazasini mustahkamlashga, mehnatga haq toʻlashga va uning xodimlarini ragʻbatlantirishga yoʻnaltiriladi. Tezlashtirilgan tartib boʻyicha zargarlik buyumlari bilan savdo qilish uchun roʻyxatdan oʻtkazish guvohnomasini berish haqidagi ariza oʻz vaqtida koʻrib chiqilmagan taqdirda, qoʻshimcha toʻlov summasi ariza beruvchiga qaytarilishi shart. 24. Ariza beruvchi berilgan arizani rad etgan taqdirda ariza koʻrib chiqilganligi uchun toʻlangan yigʻim summasi qaytarilmaydi. 25. Qimmatbaho metallar va qimmatbaho toshlar bilan ishlarni bajarish natijasida fuqarolarning hayoti va/yoki sogʻligʻiga, jamoat xavfsizligiga va/yoki atrof-muhitga zarar yetishi xavfi paydo boʻlishiga shubha paydo boʻlgan taqdirda Asillik palatasi roʻyxatdan oʻtkazish guvohnomasini berish yoki berishni rad etish toʻgʻrisida qaror qabul qilish uchun ariza beruvchining ishlab chiqarish bazasini uning qimmatbaho metallar va qimmatbaho toshlar bilan ishlashga tayyorligini aniqlash yuzasidan tekshirishdan oʻtkazish huquqiga ega. 26. Ushbu Nizomning 21-bandida nazarda tutilgan qarorni qabul qilish muddati tugashidan kamida uch ish soatidan kechikmay, Asillik palatasi qonun hujjatlarida belgilangan tartibda Davlat xizmatlari markaziga yoxud ariza beruvchining Yagona portaldagi shaxsiy kabinetiga ushbu Nizomga 3-ilovaga muvofiq shakl boʻyicha berilgan arizaga koʻra rasmiylashtirilgan roʻyxatdan oʻtkazish guvohnomasini yoki ushbu Nizomga 5-ilovaga muvofiq shakl boʻyicha roʻyxatdan oʻtkazish guvohnomasini berishni rad etish toʻgʻrisidagi bildirishnomani yuboradi. Davlat xizmatlari markaziga arizani oʻrganib chiqish natijasi boʻyicha tushgan, Davlat xizmatlari markazi tomonidan qogʻozga chop etilgan va uning muhri bosilgan hujjat Asillik palatasi tomonidan berilgan roʻyxatdan oʻtkazish guvohnomasiga tenglashtiriladi. 27. Agar Asillik palatasi ariza beruvchining qonun hujjatlarida belgilangan tartibda taqdim qilingan roʻyxatdan oʻtkazish guvohnomasini berish toʻgʻrisidagi arizasini koʻrib chiqishning belgilangan muddati mobaynida ariza beruvchiga ushbu Nizomga 3-ilovaga muvofiq shakl boʻyicha rasmiylashtirilgan roʻyxatdan oʻtkazish guvohnomasini yubormasa yoki ushbu Nizomga 5-ilovaga muvofiq shakl boʻyicha uning arizasida koʻrsatilgan shaklda roʻyxatdan oʻtkazish guvohnomasini berishni rad etish toʻgʻrisida xabardor qilmasa, ushbu Nizomning 21-bandida nazarda tutilgan muddat oʻtgach ariza beruvchi bu toʻgʻrida Davlat xizmatlari markazi yoxud Yagona portal orqali tegishli bildirishnomani yuborib qimmatbaho metallar va qimmatbaho toshlar bilan ishlarni bajarish huquqiga ega boʻladi. Ushbu bandning birinchi xatboshida nazarda tutilgan holatda Asillik palatasi ariza beruvchining tegishli bildirishnomasi olingan kundan boshlab uch ish kuni mobaynida ushbu Nizomga 3-ilovaga muvofiq shakl boʻyicha rasmiylashtirilgan roʻyxatdan oʻtkazish guvohnomasini yuborishi shart. Roʻyxatdan oʻtkazish guvohnomasi olingunga qadar Davlat xizmatlari markazining noyob roʻyxatdan oʻtkazish raqamiga egalik toʻgʻrisidagi bildirishnomasi yoki noyob roʻyxatdan oʻtkazish raqami qabul qilinganligi va u toʻgʻrisidagi belgi qoʻyilgan bildirishnoma olinganligi toʻgʻrisidagi tilxat roʻyxatdan oʻtkazish guvohnomasiga tenglashtiriladi hamda qimmatbaho metallar va qimmatbaho toshlar bilan ishlarni amalga oshirish uchun asos hisoblanadi. 28. Roʻyxatdan oʻtkazish guvohnomasi elektron hujjat shaklida rasmiylashtiriladi va Asillik palatasi boshligʻining, u yoʻqligida esa oʻrinbosarining ERI bilan tasdiqlanadi, qonun hujjatlarida belgilangan tartibda berilgan arizaga koʻra Davlat xizmatlari markaziga yoxud ariza beruvchining Yagona portaldagi shaxsiy kabinetiga yuboriladi. Roʻyxatdan oʻtkazish guvohnomasi rasmiylashtirilganligi toʻgʻrisidagi zarur maʼlumotlar tegishli axborot tizimlariga kiritiladi. 29. Roʻyxatdan oʻtkazish guvohnomasi berilganligi uchun bazaviy hisoblash miqdorining bir baravari miqdorida yigʻim undiriladi. Yagona portal orqali murojaat qilinganda, ushbu bandning birinchi xatboshida koʻrsatilgan yigʻim summasining 90 foizi miqdorida yigʻim undiriladi. 30. Toʻlov Internet tarmogʻi orqali real vaqt rejimida “SMS-axborotlash” xizmati ulangan bank kartasi bilan naqd pulsiz hisob-kitob qilish orqali, Oʻzbekiston Respublikasi banklari kassalarida naqd pulsiz hisob-kitob qilish orqali, hisob raqamidan bank oʻtkazmalari yordamida amalga oshirilishi mumkin. 31. Roʻyxatdan oʻtkazish guvohnomasi berilganligi uchun toʻlanayotgan yigʻim summasi quyidagi tartibda taqsimlanadi: a) Yagona portal orqali murojaat qilingan taqdirda yigʻim summasining: 11,25 foizi — “Oʻzbekiston Respublikasi Prezidenti huzuridagi Loyiha boshqaruvi milliy agentligi qoshidagi Elektron hukumat va raqamli iqtisodiyot loyihalarini boshqarish markazi” DUKning vakolatli bankdagi maxsus hisob raqamiga oʻtkaziladi; 10 foizi — Agentlikning budjetdan tashqari jamgʻarmasi shaxsiy hisob raqamiga oʻtkaziladi; qolgan qismi Asillik palatasining hisob raqamiga oʻtkaziladi va tushadigan mablagʻlar uning moddiy-texnika bazasini mustahkamlashga, mehnatga haq toʻlashga va uning xodimlarini ragʻbatlantirishga yoʻnaltiriladi; b) davlat xizmatlari markazlariga kelgan holda murojaat qilingan holatlarda yigʻim summasining: 20 foizi — Agentlikning budjetdan tashqari jamgʻarmasi shaxsiy hisob raqamiga oʻtkaziladi; qolgan qismi Asillik palatasining hisob raqamiga oʻtkaziladi va tushadigan mablagʻlar uning moddiy-texnika bazasini mustahkamlashga, mehnatga haq toʻlashga va uning xodimlarini ragʻbatlantirishga yoʻnaltiriladi. 32. Asillik palatasi tomonidan roʻyxatdan oʻtkazish guvohnomasini berishni rad etish toʻgʻrisida qaror qabul qilinganda, shuningdek, ariza beruvchi berilgan arizani rad etgan taqdirda roʻyxatdan oʻtkazish guvohnomasini berish uchun toʻlangan yigʻim summasi qaytarilishi kerak. 38. Roʻyxatdan oʻtkazish guvohnomasini berish quyidagi asoslar boʻyicha rad etilishi mumkin: roʻyxatdan oʻtkazish guvohnomasini olish uchun zarur boʻlgan maʼlumotlar ariza beruvchi tomonidan toʻliq boʻlmagan hajmda taqdim etilishi; ariza beruvchining ushbu Nizomning 10 va 11-bandlarida nazarda tutilgan ruxsat berish talablari va shartlariga nomuvofiqligi; ariza beruvchi tomonidan koʻrsatilgan maʼlumotlarda ishonchsiz yoki notoʻgʻri maʼlumotlarning mavjudligi; ushbu Nizomning 25-bandiga muvofiq oʻtkazilgan tekshirishlar yakunlari boʻyicha xulosaning asosli ravishda salbiy boʻlishi sabablarining mavjudligi. Roʻyxatdan oʻtkazish guvohnomasini berishning boshqa asoslarga, shu jumladan, maqsadga muvofiq emasligiga koʻra rad etilishiga yoʻl qoʻyilmaydi. 39. Roʻyxatdan oʻtkazish guvohnomasi berishni rad etish haqida qaror qabul qilingan taqdirda Asillik palatasi qonun hujjatlarida belgilangan tartibda Davlat xizmatlari markaziga yoxud ariza beruvchining Yagona portaldagi shaxsiy kabinetiga rad etish haqida ushbu Nizomga 5-ilovaga muvofiq shakl boʻyicha rad etish sabablarini, qonun hujjatlarining aniq normalarini koʻrsatib va ariza beruvchi koʻrsatilgan sabablarni bartaraf etib qayta koʻrib chiqish uchun hujjatlarni taqdim etishi mumkin boʻlgan muddatni koʻrsatgan holda tegishli bildirishnoma joʻnatadi. Ariza beruvchi rad etish sabablarini bartaraf etish va hujjatlarni qayta koʻrib chiqish uchun taqdim etish huquqiga ega boʻlgan muddat oʻttiz kalendar kun doirasida belgilanadi. 40. Roʻyxatdan oʻtkazish guvohnomasini berishni rad etish uchun oldin asos boʻlgan sabablar ariza beruvchi tomonidan belgilangan muddatda bartaraf etilgan taqdirda, hujjatlarni takroran koʻrib chiqish roʻyxatdan oʻtkazish guvohnomasini berish yoki uni berishni rad etish Asillik palatasi tomonidan ariza beruvchining rad etishning sabablari bartaraf etilgani va ularning bartaraf etilgani toʻgʻrisidagi arizasi va sabablarning bartaraf etilganligini tasdiqlovchi tegishli maʼlumotlar olingan kundan boshlab umumiy tartibda koʻrib chiqib rad etilgan arizalar boʻyicha uch ish kunidan oshmaydigan muddatda, tezlashtirilgan tartibda koʻrib chiqib rad etilgan arizalar boʻyicha bir ish kunidan oshmaydigan muddatda amalga oshiriladi. Ariza takroran koʻrib chiqilganligi uchun yigʻim undirilmaydi. Rad etishning sabablari bartaraf etilganligi toʻgʻrisidagi ariza va tegishli maʼlumotlar ushbu Nizomning 3-bobida nazarda tutilgan tartibda taqdim qilinadi. 41. Arizani takroran koʻrib chiqishda rad etish toʻgʻrisidagi bildirishnomada oldin koʻrsatilmagan yangi asoslar bilan roʻyxatdan oʻtkazish guvohnomasini berishni rad etishga yoʻl qoʻyilmaydi, oldin koʻrsatilgan sabablar bartaraf etilganligini tasdiqlovchi hujjatlar bilan bogʻliq boʻlgan rad etish sabablarining koʻrsatilishi bundan mustasno. 42. Rad etilgani toʻgʻrisidagi yozma bildirishnomada koʻrsatilgan muddat oʻtgandan keyin ariza beruvchi tomonidan berilgan ariza yangidan berilgan ariza hisoblanadi va ushbu Nizomning 12 va 13-bandlarida koʻrsatilgan shartlarda koʻrib chiqiladi. 43. Ariza beruvchi roʻyxatdan oʻtkazish guvohnomasini berish rad etilganligi, shuningdek, Asillik palatasi mansabdor shaxsining xatti-harakati (harakatsizligi) yuzasidan belgilangan tartibda shikoyat qilish huquqiga ega. 44. Yuridik shaxs qayta tashkil etilgan, joylashgan joyi (pochta manzili) oʻzgargan, firma nomi, tashkiliy-huquqiy shakli oʻzgargan, taʼsis hujjatlariga oʻzgartirishlar kiritilgan yoxud u tomonidan roʻyxatdan oʻtkazish guvohnomasida koʻrsatilgan joyni va/yoki faoliyat turini oʻzgartirish haqida qaror qabul qilganida, yuridik shaxs (uning huquqiy vorisi) ushbu Nizomning 12 va 13-bandlarida nazarda tutilgan tartibda qayta roʻyxatdan oʻtganidan keyin besh ish kuni davomida ushbu Nizomga 6-ilovaga muvofiq shakl boʻyicha roʻyxatdan oʻtkazish guvohnomasi qayta rasmiylashtirilganligi haqida: ushbu bandning birinchi xatboshida koʻrsatilgan oʻzgarishlarni tasdiqlovchi maʼlumotlarni; roʻyxatdan oʻtkazish guvohnomasining raqami, berilgan va amal qilish muddati tugagan sanalarni; qimmatbaho metallar va qimmatbaho toshlar bilan ishlarni amalga oshirish moʻljallangan obyektning (roʻyxatdan oʻtkazish guvohnomasida koʻrsatilgan faoliyat turini amalga oshirish joyi oʻzgargan taqdirda) yongʻin xavfsizligi talablariga muvofiqligi haqidagi maʼlumotlarni; Oʻzbekiston Respublikasi Markaziy banki zaxirasidan ajratilgan qimmatbaho metallardan (roʻyxatdan oʻtkazish guvohnomasida koʻrsatilgan faoliyat turini amalga oshirish joyi oʻzgargan taqdirda) foydalanish moʻljallangan obyektlar uchun — obyektning texnik mustahkamligi va Oʻzbekiston Respublikasi Milliy gvardiyasi Qoʻriqlash bosh boshqarmasi boʻlinmalarining texnik qoʻriqlash Markazi (punkti)ga ulanganligi haqidagi maʼlumotlarni; qayta rasmiylashtirish tartibi — umumiy yoki tezlashtirilgan tartib (zargarlik buyumlari bilan savdo qilish uchun roʻyxatdan oʻtkazish guvohnomasi uchun); roʻyxatdan oʻtkazish guvohnomasini qayta rasmiylashtirish uchun toʻlangan yigʻim haqidagi maʼlumotlarni koʻrsatgan holda ariza berishi kerak. 45. Ariza qonun hujjatlarida belgilangan tartibda Davlat xizmatlari markaziga oʻzi borib yoki pochta aloqasi vositalaridan foydalanib yoxud Yagona portal orqali elektron shaklda ariza beruvchining ERI bilan tasdiqlanib taqdim etiladi. 46. Roʻyxatdan oʻtkazish guvohnomasi umumiy tartibda qayta rasmiylashtirilganligi uchun bazaviy hisoblash miqdorining 50 foizi miqdorida yigʻim, tezlashtirilgan tartibda qayta rasmiylashtirilganligi uchun esa bazaviy hisoblash miqdorining bir baravari miqdorida qoʻshimcha toʻlov undiriladi. Yagona portal orqali murojaat qilinganda, ushbu bandning birinchi xatboshida koʻrsatilgan yigʻim summasining 90 foizi miqdorida yigʻim undiriladi. Roʻyxatdan oʻtkazish guvohnomasi umumiy tartibda qayta rasmiylashtirilganligi uchun toʻlanadigan yigʻimning, shuningdek, zargarlik buyumlari bilan savdo qilish uchun roʻyxatdan oʻtkazish guvohnomasini qayta rasmiylashtirish toʻgʻrisidagi arizani tezlashtirilgan tartibda koʻrib chiqish uchun toʻlangan qoʻshimcha toʻlov summasi quyidagi tartibda taqsimlanadi: a) Yagona portal orqali murojaat qilingan taqdirda yigʻimning/qoʻshimcha toʻlovning: 11,25 foizi — “Oʻzbekiston Respublikasi Prezidenti huzuridagi Loyiha boshqaruvi milliy agentligi qoshidagi Elektron hukumat va raqamli iqtisodiyot loyihalarini boshqarish markazi” DUKning vakolatli bankdagi maxsus hisob raqamiga oʻtkaziladi; 10 foizi — Agentlikning budjetdan tashqari jamgʻarmasi shaxsiy hisob raqamiga oʻtkaziladi; qolgan qismi Asillik palatasining hisob raqamiga oʻtkaziladi va tushadigan mablagʻlar uning moddiy-texnika bazasini mustahkamlashga, mehnatga haq toʻlashga va uning xodimlarini ragʻbatlantirishga yoʻnaltiriladi; b) davlat xizmatlari markazlariga oʻzi borib murojaat etilgan hollarda yigʻimning/qoʻshimcha toʻlovning: 20 foizi — Agentlikning budjetdan tashqari jamgʻarmasi shaxsiy hisob raqamiga oʻtkaziladi; qolgan qismi Asillik palatasining hisob raqamiga oʻtkaziladi va tushadigan mablagʻlar uning moddiy-texnika bazasini mustahkamlashga, mehnatga haq toʻlashga va uning xodimlarini ragʻbatlantirishga yoʻnaltiriladi. Roʻyxatdan oʻtkazish guvohnomasini qayta rasmiylashtirishni rad etish haqida qaror qabul qilingan taqdirda Asillik palatasi qonun hujjatlarida belgilangan tartibda Davlat xizmatlari markaziga yoxud ariza beruvchining Yagona portaldagi shaxsiy kabinetiga ushbu Nizomga 7-ilovaga muvofiq shakl boʻyicha rad etish sabablarini, qonun hujjatlarining aniq normalarini koʻrsatib va ariza beruvchi koʻrsatilgan sabablarni bartaraf etib qayta koʻrib chiqish uchun hujjatlarni taqdim etishi mumkin boʻlgan muddatni koʻrsatgan holda rad etish haqida tegishli bildirishnomani yuboradi. Asillik palatasi tomonidan roʻyxatdan oʻtkazish guvohnomasini qayta rasmiylashtirishni rad etish haqida qaror qabul qilingan taqdirda toʻlangan yigʻim summasi qaytariladi. Bunda zargarlik buyumlari bilan savdo qilish uchun roʻyxatdan oʻtkazish guvohnomasini qayta rasmiylashtirish toʻgʻrisidagi arizani tezlashtirilgan tartibda koʻrib chiqish uchun toʻlangan qoʻshimcha toʻlov summasi qaytarilmaydi. 47. Asillik palatasidan roʻyxatdan oʻtkazish guvohnomasi qayta rasmiylashtirilganligi haqidagi bildirishnoma olingunga qadar noyob roʻyxatdan oʻtkazish raqami bilan ariza qabul qilinganida berilgan tilxat yoki Davlat xizmatlari markazining ariza qabul qilinganligi va noyob roʻyxatdan oʻtkazish raqami toʻgʻrisida belgi qoʻyilgan arizaning nusxasi roʻyxatdan oʻtkazish guvohnomasiga tenglashtiriladi va qimmatbaho metallar bilan ishlarni amalga oshirishni davom ettirishga asos boʻladi (roʻyxatdan oʻtkazish guvohnomasida koʻrsatilgan, faoliyat koʻrsatish joyi va/yoki faoliyat turi oʻzgarishi bilan bogʻliq boʻlgan qayta rasmiylashtirish bundan mustasno). 48. Asillik palatasi roʻyxatdan oʻtkazish guvohnomasini qayta rasmiylashtirish uchun taqdim etilgan arizani koʻrib chiqib ushbu Nizomda nazarda tutilgan tartibda roʻyxatdan oʻtkazish guvohnomasini rasmiylashtiradi. Roʻyxatdan oʻtkazish guvohnomasini qayta rasmiylashtirish jarayonida Asillik palatasi roʻyxatdan oʻtkazish guvohnomasi reyestriga tegishli oʻzgartirishlar kiritadi. Roʻyxatdan oʻtkazish guvohnomasi qayta rasmiylashtirilganda oldin berilgan roʻyxatdan oʻtkazish guvohnomasining amal qilish muddati oʻzgarmaydi. 49. Roʻyxatdan oʻtkazish guvohnomasini qayta rasmiylashtirish Davlat xizmatlari markazidan roʻyxatdan oʻtkazish guvohnomasini qayta rasmiylashtirish uchun ariza olingan yoxud Yagona portal orqali ariza beruvchi tomonidan Asillik palatasiga tegishli ariza taqdim etilganligi toʻgʻrisidagi bildirishnoma olingan kundan boshlab umumiy tartibda koʻrib chiqish uchun yoʻllangan arizalar boʻyicha uch ish kuni mobaynida, tezlashtirilgan tartibda koʻrib chiqish uchun yoʻllangan arizalar boʻyicha esa ikki ish kuni mobaynida amalga oshiriladi. 53. Asillik palatasiga arizalarni koʻrib chiqish jarayonida bevosita ariza beruvchilardan pochta aloqasi vositalari orqali yoki elektron shaklda roʻyxatdan oʻtkazish guvohnomasini qayta rasmiylashtirish toʻgʻrisidagi arizani qabul qilish, Davlat xizmatlari markaziga yoxud Yagona portali orqali murojaat etgan ariza beruvchilarni ularning arizalarini koʻrib chiqish jarayonida taklif qilish taqiqlanadi. 54. Roʻyxatdan oʻtkazish guvohnomasining amal qilish muddati ariza beruvchi tomonidan unda koʻrsatgan muddat oʻtgunga qadar uzaytirilishi mumkin. Vazirlar Mahkamasining 2018-yil 29-maydagi 399-son qaroriga 2-ilovada nazarda tutilgan qimmatbaho metallar va qimmatbaho toshlar bilan ishlarni amalga oshirishga (faoliyat turlari guruhlari doirasida) roʻyxatdan oʻtkazish guvohnomasining amal qilish muddatini uzaytirish uchun ariza beruvchi qonun hujjatlarida belgilangan tartibda, ushbu Nizomga 6-ilovaga muvofiq shakl boʻyicha Davlat xizmatlari markaziga shaxsan oʻzi kelib yoxud Yagona portalga ERI bilan tasdiqlangan elektron shakldagi roʻyxatdan oʻtkazish guvohnomasining amal qilish muddatini uzaytirish haqidagi ariza bilan murojaat qiladi va unda quyidagilar koʻrsatiladi: yuridik shaxsning tashkiliy-huquqiy shakli va nomi, soliq toʻlovchining identifikatsiya raqami (STIR), joylashgan joyi (pochta manzili), faoliyatni olib borish joyi (manzili), bank boʻlinmasi nomi va bankning hisob raqami, telefon raqamlari, elektron pochta manzillari, veb-sayt — mavjud boʻlganda; roʻyxatdan oʻtkazish guvohnomasining raqami, berilgan vaqti va amal qilish muddati tamom boʻlishi sanasi; tarozi va toshlar tekshirishdan oʻtganligi haqidagi maʼlumot (tarozilar farqi); qimmatbaho metallar va qimmatbaho toshlar bilan ishlarni amalga oshirish uchun moʻljallangan obyektning yongʻin xavfsizligi talablariga muvofiqligi haqidagi maʼlumotlar; Oʻzbekiston Respublikasi Markaziy banki zaxirasidan berilayotgan qimmatbaho metallardan foydalanish moʻljallangan obyektlar uchun — obyektning texnik mustahkamligi va obyekt Oʻzbekiston Respublikasi Milliy gvardiyasi Qoʻriqlash bosh boshqarmasi boʻlinmalarining texnik qoʻriqlash Markaziga (punktiga) ulanganligi haqidagi maʼlumotlar; roʻyxatdan oʻtkazish guvohnomasining amal qilish muddati uzaytirilganligi uchun yigʻim toʻlaganligini tasdiqlovchi maʼlumotlar. 55. Zargarlik buyumlari va qimmatbaho metallardan yasalgan boshqa buyumlar bilan savdo qilish uchun roʻyxatdan oʻtkazish guvohnomasining amal qilish muddatini uzaytirish uchun (Vazirlar Mahkamasining 2018-yil 29-maydagi 399-son qaroriga 3-ilovaga muvofiq shakl boʻyicha) ariza beruvchi qonun hujjatlarida belgilangan tartibda, ushbu Nizomga 6-ilovaga muvofiq shakl boʻyicha Davlat xizmatlari markaziga yoxud Yagona portalga ERI bilan tasdiqlangan elektron shakldagi roʻyxatdan oʻtkazish guvohnomasining amal qilish muddatini uzaytirish haqidagi ariza bilan murojaat qiladi va unda quyidagilar koʻrsatiladi: yuridik shaxsning tashkiliy-huquqiy shakli va nomi, soliq toʻlovchining identifikatsiya raqami (STIR), joylashgan joyi (pochta manzili), faoliyatni olib borish joyi (manzili), bank boʻlinmasi nomi va bankning hisob raqami, telefon raqamlari, elektron pochta manzillari, veb-sayt — mavjud boʻlganda; roʻyxatdan oʻtkazish guvohnomasining raqami, berilgan vaqti va amal qilish muddati tamom boʻlishi sanasi; tarozi va toshlar tekshirishdan oʻtganligi haqidagi maʼlumot (tarozilar farqi); qimmatbaho metallar va qimmatbaho toshlar bilan ishlarni amalga oshirish uchun moʻljallangan obyektning yongʻin xavfsizligi talablariga muvofiqligi haqidagi maʼlumotlar; amal qilish muddatini uzaytirish tartibi — umumiy yoki tezlashtirilgan tartib; roʻyxatdan oʻtkazish guvohnomasining amal qilish muddati uzaytirilganligi uchun yigʻim toʻlanganligini tasdiqlovchi maʼlumotlar. 56. Roʻyxatdan oʻtkazish guvohnomasining amal qilish muddati umumiy tartibda uzaytirilganligi uchun bazaviy hisoblash miqdorining 50 foizi miqdorida yigʻim, tezlashtirilgan tartibda uzaytirilganligi uchun esa bazaviy hisoblash miqdorining bir baravari miqdorida qoʻshimcha toʻlov undiriladi. Yagona portal orqali murojaat qilinganda, ushbu bandning birinchi xatboshida koʻrsatilgan yigʻim summasining 90 foizi miqdorida yigʻim undiriladi. Roʻyxatdan oʻtkazish guvohnomasining amal qilish muddati uzaytirilganligi uchun toʻlanayotgan yigʻimning, shuningdek, zargarlik buyumlari bilan savdo qilish uchun roʻyxatdan oʻtkazish guvohnomasining amal qilish muddatini uzaytirish toʻgʻrisidagi arizani tezlashtirilgan tartibda koʻrib chiqish uchun toʻlangan qoʻshimcha toʻlovning summasi quyidagi tartibda taqsimlanadi: a) Yagona portal orqali murojaat qilingan taqdirda yigʻimning/qoʻshimcha toʻlovning: 11,25 foizi — “Oʻzbekiston Respublikasi Prezidenti huzuridagi Loyiha boshqaruvi milliy agentligi qoshidagi Elektron hukumat va raqamli iqtisodiyot loyihalarini boshqarish markazi” DUKning vakolatli bankdagi maxsus hisob raqamiga oʻtkaziladi; 10 foizi — Agentlikning budjetdan tashqari jamgʻarmasi shaxsiy hisob raqamiga oʻtkaziladi; qolgan qismi Asillik palatasining hisob raqamiga oʻtkaziladi va tushadigan mablagʻlar uning moddiy-texnika bazasini mustahkamlashga, mehnatga haq toʻlashga va uning xodimlarini ragʻbatlantirishga yoʻnaltiriladi; b) davlat xizmatlari markazlariga oʻzi kelib murojaat qilingan holatlarda yigʻimning/qoʻshimcha toʻlovning: 20 foizi — Agentlikning budjetdan tashqari jamgʻarmasi shaxsiy hisob raqamiga oʻtkaziladi; qolgan qismi Asillik palatasining hisob raqamiga oʻtkaziladi va tushadigan mablagʻlar uning moddiy-texnika bazasini mustahkamlashga, mehnatga haq toʻlashga va uning xodimlarini ragʻbatlantirishga yoʻnaltiriladi. Ushbu Nizomning 21-bandida nazarda tutilgan qaror qabul qilish muddati tugallangunga qadar uch ish soatidan kechikmay, Asillik palatasi qonun hujjatlarida belgilangan tartibda Davlat xizmatlari markaziga yoxud ariza beruvchining Yagona portaldagi shaxsiy kabinetiga ushbu Nizomga 3-ilovaga muvofiq shakl boʻyicha berilgan ariza hisobga olingan holda uzaytirilgan roʻyxatdan oʻtkazish guvohnomasini yoki rad etish sabablari, qonun hujjatlarining aniq normalari va ariza beruvchi koʻrsatib oʻtilgan sabablarni bartaraf etib hujjatlarni takroran koʻrib chiqish uchun taqdim etishi mumkin boʻlgan muddat koʻrsatilgan holda ushbu Nizomga 8-ilovaga muvofiq shakl boʻyicha roʻyxatdan oʻtkazish guvohnomasini berishni rad etish toʻgʻrisidagi bildirishnomani yuboradi. Asillik palatasi tomonidan roʻyxatdan oʻtkazish guvohnomasining amal qilish muddatini uzaytirishni rad etish haqida qaror qabul qilingan taqdirda toʻlangan yigʻim qaytariladi. Bunda zargarlik buyumlari bilan savdo qilish uchun roʻyxatdan oʻtkazish guvohnomasining amal qilish muddatini uzaytirish toʻgʻrisidagi arizani tezlashtirilgan tartibda koʻrib chiqish uchun toʻlangan qoʻshimcha toʻlov summasi qaytarilmaydi. 57. Roʻyxatdan oʻtkazish guvohnomasining amal qilish muddatini uzaytirish boʻyicha ijobiy qaror qabul qilingan taqdirda Asillik palatasi tegishli axborot tizimlarida elektron shaklda shakllantirilgan reyestrga roʻyxatdan oʻtkazish guvohnomasining amal qilish muddati uzaytirilganligi haqidagi maʼlumotlarni kiritadi. 58. Roʻyxatdan oʻtkazish guvohnomasining amal qilishi unda koʻrsatilgan amal qilishi muddati tugagan sanadan toʻxtatiladi. Roʻyxatdan oʻtkazish guvohnomasining amal qilish muddatini uzaytirish toʻgʻrisida ariza tushmagan hollarda Asillik palatasi qonun hujjatlarida belgilangan tartibda va usulda Davlat xizmatlari markaziga yoki ariza beruvchining Yagona portaldagi shaxsiy kabinetiga ushbu Nizomga 9-ilovaga muvofiq shakl boʻyicha roʻyxatdan oʻtkazish guvohnomasining amal qilishi toʻxtatilganligi haqidagi bildirishnomani yuboradi va uning amal qilishi toʻxtatilganligi haqidagi maʼlumotlarni tegishli axborot tizimiga kiritadi. 59. Roʻyxatdan oʻtkazish guvohnomasining amal qilish muddati tamom boʻlgan sanadan boshlab yuridik shaxs qimmatbaho metallar va qimmatbaho toshlar bilan bogʻliq ishlarni bajarish bilan bogʻliq oʻz faoliyatini toʻxtatishi shart. 60. Roʻyxatdan oʻtkazish guvohnomasining amal qilishini toʻxtatib turish va toʻxtatish “Tadbirkorlik faoliyati sohasidagi ruxsat berish tartib-taomillari toʻgʻrisida”gi Oʻzbekiston Respublikasi Qonunining 22 va 23-moddalarida nazarda tutilgan hollarda va tartibda amalga oshiriladi. Amal qilish muddati toʻxtatib turilgan, qayta tiklangan yoxud toʻxtatilgan roʻyxatdan oʻtkazish guvohnomalari toʻgʻrisidagi maʼlumotlar Asillik palatasi tomonidan tegishli axborot tizimlariga kiritiladi. Roʻyxatdan oʻtkazish guvohnomalari amal qilishini belgilangan tartibda toʻxtatishga olib keladigan ruxsat berish talablari va shartlarining bir marta qoʻpol ravishda buzilishiga quyidagilar kiradi: ruxsat berish talablari va shartlariga rioya etilishini Asillik palatasi tomonidan belgilangan tartibda oʻtkaziladigan tekshirishlardan bosh tortish; tamgʻalash va asillik darajasini belgilash boʻyicha oʻrnatilgan tartibni buzgan holda, qimmatbaho metallardan yasalgan zargarlik va boshqa buyumlarni va/yoki qayd etilgan asillik darajasiga mos kelmaydigan qimmatbaho toshlarni sotish; qimmatbaho metallar va qimmatbaho toshlar bilan ishlarni bajarish natijasida fuqarolarning hayoti va/yoki sogʻligʻiga, yuridik shaxslarning va/yoki yakka tartibdagi tadbirkorlarning mol-mulkiga zarar yetkazilishi yoxud bunday zarar yetkazilishining aniq xavfi paydo boʻlishi. 61. Asillik palatasi tomonidan roʻyxatdan oʻtkazish guvohnomasining amal qilishini toʻxtatish yoki toʻxtatib qoʻyish toʻgʻrisida qaror qabul qilinganda toʻxtatish haqidagi tegishli bildirishnoma (ushbu Nizomga 9-ilovaga muvofiq shakl boʻyicha) yoki toʻxtatib qoʻyilganligi haqidagi tegishli bildirishnoma (ushbu Nizomga 10-ilovaga muvofiq shakl boʻyicha) ariza beruvchining elektron pochta manziliga, uning joylashgan pochta manziliga yoki Yagona portaldagi shaxsiy kabinetiga arizada koʻrsatilgan shaklda roʻyxatdan oʻtkazish guvohnomasining amal qilishi toʻxtatib turilishi yoki toʻxtatilishining asoslangan sabablari, qonun hujjatlarining aniq normalari va ariza beruvchi koʻrsatilgan sabablarni bartaraf qilib hujjatlarni qayta koʻrib chiqish uchun taqdim etishi mumkin boʻlgan muddatlar koʻrsatilgan holda yuboriladi. Roʻyxatdan oʻtkazish guvohnomasining amal qilishi toʻxtatilganligi yoki toʻxtatib qoʻyilganligi toʻgʻrisida qabul qilingan qarorlar boʻyicha Asillik palatasi roʻyxatdan oʻtkazish guvohnomalari reyestriga tegishli oʻzgartirishlarni kiritadi hamda tegishli axborot tizimlarida shakllantiriladigan elektron shaklda tuziladigan reyestrga toʻxtatib qoʻyilgan va/yoki toʻxtatilgan roʻyxatdan oʻtkazish guvohnomalari toʻgʻrisidagi maʼlumotlarni kiritadi; 62. Roʻyxatdan oʻtkazish guvohnomasining amal qilishi toʻxtatib qoʻyilishiga olib kelgan sabablar ariza beruvchi tomonidan belgilangan muddatda bartaraf etilgan taqdirda arizani koʻrib chiqish Asillik palatasi tomonidan ariza tushgan kundan boshlab besh ish kunidan oshmagan muddatda amalga oshiriladi. Roʻyxatdan oʻtkazish guvohnomasining amal qilishi toʻxtatib qoʻyilganligi sabablari bartaraf qilinganligi toʻgʻrisidagi ariza va toʻxtatib qoʻyilishiga sabab boʻlgan kamchiliklar bartaraf qilinganligini tasdiqlovchi tegishli maʼlumotlar ushbu Nizomning 4-bobida nazarda tutilgan tartibda taqdim qilinadi. Ariza takroran koʻrib chiqilganligi uchun yigʻim undirilmaydi. 63. Amal qilishi toʻxtatib qoʻyilgan roʻyxatdan oʻtkazish guvohnomasining qayta tiklanganligi toʻgʻrisida qaror qabul qilingan taqdirda ishchi organ amal qilishi toʻxtatib qoʻyilgan roʻyxatdan oʻtkazish guvohnomasining qayta tiklanganligi toʻgʻrisidagi maʼlumotni tegishli axborot tizimlarida elektron shaklda shakllantiriladigan reyestrga kiritadi. Ushbu Nizomga 11-ilovaga muvofiq shakl boʻyicha tegishli bildirishnoma ariza beruvchiga uning arizasida koʻrsatilgan shaklda yuboriladi. 64. Ariza beruvchi tomonidan oʻz faoliyatini ixtiyoriy ravishda vaqtincha toʻxtatib turish toʻgʻrisida qaror qabul qilingan taqdirda ariza beruvchi tomonidan qonun hujjatlarida belgilangan tartib va usulga muvofiq Davlat xizmatlari markaziga yoxud Yagona portal orqali ERI bilan tasdiqlangan elektron shaklda ushbu Nizomga 5-ilovaga muvofiq shakl boʻyicha oʻz faoliyatini ixtiyoriy ravishda vaqtincha toʻxtatib turish toʻgʻrisida ariza beriladi, arizada: yuridik shaxsning nomi va tashkiliy-huquqiy shakli, soliq toʻlovchining identifikatsiya raqami (STIR), u joylashgan joy (pochta manzili), faoliyat amalga oshiriladigan joy (manzil), bank boʻlinmasining nomi va bank hisob raqami, telefon raqamlari, elektron pochta manzillari, veb-sayt — mavjud boʻlganda; roʻyxatdan oʻtkazish guvohnomasining raqami, berilgan sanasi va uning amal qilish muddati tamom boʻlishi sanasi koʻrsatiladi. 65. Ushbu Nizomning 21-bandida nazarda tutilgan qaror qabul qilish muddati tamom boʻlishidan kamida uch ish soatidan kechikmay, Asillik palatasi qonun hujjatlarida belgilangan tartibda Davlat xizmatlari markaziga yoxud ariza beruvchining Yagona portaldagi shaxsiy kabinetiga u tomonidan arizada koʻrsatilgan shaklda ushbu Nizomga 12-ilovaga muvofiq shakl boʻyicha qabul qilingan qaror toʻgʻrisidagi bildirishnomani yuboradi va tegishli axborot tizimlariga roʻyxatdan oʻtkazish guvohnomasi amal qilishi ixtiyoriy vaqtincha toʻxtatib turilishi haqida elektron shakldagi maʼlumotni kiritadi. Qonun hujjatlarida belgilangan tartibda qabul qilingan qaror toʻgʻrisida ariza beruvchi xabardor qilingan sanadan boshlab roʻyxatdan oʻtkazish guvohnomasining amal qilishi toʻxtatib turilgan deb hisoblanadi. 66. Vaqtincha toʻxtatib turilgan roʻyxatdan oʻtkazish guvohnomasining amal qilishi muddati uzaytirilishi toʻgʻrisida ariza tushmagan taqdirda Asillik palatasi uning amal qilish muddati tamom boʻlgandan keyin keyingi kunda uning toʻxtatilishi toʻgʻrisidagi maʼlumotlarni tegishli axborot tizimlariga kiritadi va qonun hujjatlarida belgilangan tartibda Davlat xizmatlari markaziga yoxud ariza beruvchining Yagona portaldagi shaxsiy kabinetiga ushbu Nizomga 9-ilovaga muvofiq shakl boʻyicha roʻyxatdan oʻtkazish guvohnomasining amal qilishi toʻxtatilishi toʻgʻrisidagi bildirishnomani yuboradi. 67. Vaqtincha toʻxtatib turilgan roʻyxatdan oʻtkazish guvohnomasining amal qilishi ixtiyoriy ravishda tiklanganligi toʻgʻrisida qaror qabul qilinganda ariza beruvchi tomonidan qonun hujjatlarida belgilangan tartibga va usulga muvofiq Davlat xizmatlari markaziga yoxud Yagona portal orqali ERI bilan tasdiqlangan elektron shakldagi ushbu Nizomga 6-ilovaga muvofiq shakl boʻyicha ixtiyoriy ravishda toʻxtatib turilgan roʻyxatdan oʻtkazish guvohnomasi tiklanishiga ariza beriladi, arizada: yuridik shaxsning nomi va tashkiliy-huquqiy shakli, soliq toʻlovchining identifikatsiya raqami (STIR), u joylashgan joy (pochta manzili), faoliyat amalga oshiriladigan joy (manzil), bank boʻlinmasining nomi va bank hisob raqami, telefon raqamlari, elektron pochta manzillari, veb-sayt — mavjud boʻlganda; roʻyxatdan oʻtkazish guvohnomasining raqami, berilgan sanasi va uning amal qilish muddati tamom boʻlishi sanasi koʻrsatiladi. 68. Ushbu Nizomning 21-bandida nazarda tutilgan qaror qabul qilish muddati tugallanishidan kamida uch ish soatidan kechikmay, Asillik palatasi qonun hujjatlarida belgilangan tartibda Davlat xizmatlari markaziga yoxud ariza beruvchining Yagona portaldagi shaxsiy kabinetiga u tomonidan arizada koʻrsatilgan shaklda ushbu Nizomga 13-ilovaga muvofiq shakl boʻyicha qabul qilingan qaror toʻgʻrisidagi bildirishnomani yuboradi va tegishli axborot tizimlariga vaqtincha toʻxtatib turilgan roʻyxatdan oʻtkazish guvohnomasining amal qilishi tiklanganligi haqida elektron shakldagi maʼlumotni kiritadi. Belgilangan tartibda qabul qilingan qaror toʻgʻrisida ariza beruvchi tomonidan arizada koʻrsatilgan tartib va usulda ariza beruvchi xabardor qilingan sanadan boshlab roʻyxatdan oʻtkazish guvohnomasining amal qilishi tiklangan deb hisoblanadi. 69. Yuridik shaxsning muassislari (qatnashchilari) tomonidan ixtiyoriy ravishda tugatish yoki faoliyatning ushbu turini amalga oshirishni toʻxtatish toʻgʻrisida qaror qabul qilingan taqdirda ariza beruvchi tomonidan qonun hujjatlarida belgilangan tartibda Davlat xizmatlari markaziga yoxud Yagona portal orqali ERI bilan tasdiqlangan elektron shakldagi ushbu Nizomga 6-ilovaga muvofiq shakl boʻyicha roʻyxatdan oʻtkazish guvohnomasining amal qilishini ixtiyoriy ravishda toʻxtatishga ariza beriladi, arizada: yuridik shaxsning nomi va tashkiliy-huquqiy shakli, soliq toʻlovchining identifikatsiya raqami (STIR), u joylashgan joy (pochta manzili), faoliyat amalga oshiriladigan joy (manzil), bank boʻlinmasining nomi va bank hisob raqami, telefon raqamlari, elektron pochta manzillari, veb-sayt — mavjud boʻlganda; roʻyxatdan oʻtkazish guvohnomasining raqami, berilgan sanasi va uning amal qilish muddati tamom boʻlishi sanasi koʻrsatiladi. 70. Roʻyxatdan oʻtkazish guvohnomasining amal qilishini ixtiyoriy ravishda toʻxtatish toʻgʻrisida Yagona portal orqali ariza berilgan taqdirda Asillik palatasi ushbu Nizomning 21-bandida nazarda tutilgan qaror qabul qilish muddati tugallanishigacha uch ish soatidan kechikmay ariza beruvchi tomonidan arizasida koʻrsatilgan shaklda ushbu Nizomga 14-ilovaga muvofiq shakl boʻyicha ariza beruvchini qabul qilingan qaror toʻgʻrisida xabardor qiladi, roʻyxatdan oʻtkazish guvohnomasining amal qilishi toʻxtatilishi toʻgʻrisidagi maʼlumotni tegishli axborot tizimlarida shakllantiriladigan reyestrga elektron shaklda kiritadi. 71. Qabul qilingan qaror toʻgʻrisida ariza beruvchi u tomonidan arizada koʻrsatilgan belgilangan tartibga va usulga muvofiq xabardor qilingan sanadan boshlab roʻyxatdan oʻtkazish guvohnomasining amal qilishi ixtiyoriy ravishda toʻxtatilgan deb hisoblanadi. 72. Amalga oshirilishiga roʻyxatdan oʻtkazish guvohnomasi rasmiylashtirilgan faoliyat turlari guruhlari doirasidagi ishlar faqat ariza beruvchi tomonidan amalga oshirilishi mumkin. Berilgan roʻyxatdan oʻtkazish guvohnomasi boʻyicha huquqlarni boshqa shaxslarga berish taqiqlanadi. 73. Asillik palatasining roʻyxatdan oʻtkazish guvohnomasining amal qilishini toʻxtatib qoʻyish yoki toʻxtatish haqidagi qarori ustidan sudga shikoyat qilish mumkin. 74. Asillik palatasi “Litsenziya” axborot tizimlari kompleksi vositasida roʻyxatdan oʻtkazish guvohnomalari reyestrini shakllantiradi. 75. Roʻyxatdan oʻtkazish guvohnomalari reyestrida quyidagilar koʻrsatiladi: a) arizachi beruvchi toʻgʻrisidagi asosiy maʼlumotlar, shu jumladan, tashkilotning nomi va soliq toʻlovchining identifikatsiya raqami, tashkiliy-huquqiy shakli; b) pochta manzili, ish telefoni, faks, elektron pochta manzili; v) faoliyat amalga oshiriladigan joy manzili; g) roʻyxatdan oʻtkazish guvohnomasi berilgan sana va raqami; d) roʻyxatdan oʻtkazish guvohnomasi amal qilishi muddatining tamom boʻlishi sanasi; e) uni (ularni) amalga oshirishga roʻyxatdan oʻtkazish guvohnomasi berilgan faoliyat turlari guruhlari doirasida ish turi (turlari); j) roʻyxatdan oʻtkazish guvohnomasini qayta rasmiylashtirish, amal qilish muddatini uzaytirish, toʻxtatib turish va qayta tiklash sanasi va asoslari; z) roʻyxatdan oʻtkazish guvohnomasi amal qilishini toʻxtatishning asosi va sanasi. 76. Roʻyxatdan oʻtkazish guvohnomalari reyestridagi maʼlumotlar Asillik palatasining rasmiy veb-saytida, “Litsenziya” axborot tizimlari kompleksida joylashtiriladi va tanishish uchun ochiq hisoblanadi. 77. Ushbu Nizom talablari buzilishida aybdor boʻlgan shaxslar qonun hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddati 1-bosqich Ariza beruvchi 1. Zargarlik buyumlari va qimmatbaho metallar va qimmatbaho toshlardan yasalgan boshqa buyumlar bilan savdo turlari guruhlari boʻyicha ishlarni amalga oshirish uchun roʻyxatdan oʻtkazish guvohnomasini olish uchun ariza tayyorlaydi. 2. Davlat xizmatlari markazlariga oʻzi borib yoki pochta aloqasi vositalari orqali arizani taqdim etadi. 3. Ariza beruvchi tomonidan zargarlik buyumlari va qimmatbaho metallar va qimmatbaho toshlardan yasalgan boshqa buyumlar savdosi bilan shugʻullanishga roʻyxatdan oʻtkazish guvohnomasini olish uchun Yagona portal orqali elektron shaklda yuborilgan va zarur maʼlumotlar koʻrsatilgan ariza Yagona portalda noyob raqam berilgan holda avtomatik tarzda roʻyxatdan oʻtkaziladi. 1, 2, 3) ariza beruvchining xohishiga koʻra 2-bosqich Asillik palatasi 1. Zargarlik buyumlari va qimmatbaho metallar va qimmatbaho toshlardan yasalgan boshqa buyumlar savdosi bilan shugʻullanishga roʻyxatdan oʻtkazish guvohnomasini olish uchun ariza beruvchi tomonidan Yagona portal orqali elektron shaklda yuborilgan va zarur maʼlumotlar koʻrsatilgan arizani Asillik palatasining masʼul xodimi qabul qilib oladi. 2. Ariza beruvchi tomonidan Davlat xizmatlari markazi orqali ariza yoki boshqa hujjatlar yuborilganda markaz xodimi hujjatlarni Asillik palatasiga belgilangan tartibda yuboradi. 3. Arizani Davlat xizmatlari markazidan idoralararo elektron hamkorlik tizimi boʻyicha qabul qilish. 4. Masʼul xodim xizmatlar pasportida qayd etilgan maʼlumotlarni xizmatlar koʻrsatishda ishtirok etuvchi vakolatli organlardan olish uchun soʻrovnomalarni idoralararo elektron hamkorlik tizimi (keyingi oʻrinlarda EHAT deb ataladi) orqali joʻnatadi. 6. Soʻrovnomalarni joʻnatish orqali boshqa vakolatli organlarda mavjud boʻlgan roʻyxatdan oʻtkazish guvohnomasini berish uchun zarur boʻlgan maʼlumotlarni belgilangan tartibda qabul qiladi. 1) hujjatlar qabul qilingan kunda 2) hujjatlar qabul qilingan kunda 3) bir ish kunidan kech boʻlmagan muddatda 4) tegishli ariza qabul qilingan sanadan boshlab bir ish kunidan kech boʻlmagan muddatda 5, 6) soʻrovnoma EHAT orqali yuborilgan sanadan boshlab bir ish kunidan kech boʻlmagan muddatda 3-bosqich Asillik palatasi 1. Zargarlik buyumlari va qimmatbaho metallar va qimmatbaho toshlardan yasalgan boshqa buyumlar bilan savdoni amalga oshirishda roʻyxatdan oʻtkazish guvohnomasini olish uchun ariza berilganda taqdim etilgan maʼlumotlar, hujjatlarning talablarga muvofiqligini tekshiradi. 2. Zargarlik buyumlari va qimmatbaho metallar va qimmatbaho toshlardan yasalgan boshqa buyumlar bilan savdo qilish uchun roʻyxatdan oʻtkazish guvohnomasini berish yoki bermaslik haqidagi qarorni qabul qiladi. 3. Arizada koʻrsatilgan shaklda qabul qilingan qaror toʻgʻrisida ariza beruvchini xabardor qiladi. 4. Zargarlik buyumlari va qimmatbaho metallar va qimmatbaho toshlardan yasalgan boshqa buyumlar bilan savdo qilish uchun roʻyxatdan oʻtkazish guvohnomasining elektron shaklini rasmiylashtiradi hamda uni ariza beruvchining Yagona portalda roʻyxatga olingan shaxsiy kabinetiga yoki Davlat xizmatlari markaziga yuboradi. 1) hujjatlar qabul qilingan kunda 2) hujjatlar qabul qilingan sanadan boshlab yetti ish kuni mobaynida 3) qaror qabul qilingan sanadan boshlab bir ish kunidan kechikmay; 4,5,6) 2-bandda koʻrsatilgan muddat tugagunga qadar uch ish soatidan kechikmay 5. Qogʻozda rasmiylashtirilgan roʻyxatdan oʻtkazish guvohnomasi reyestriga tegishli yozuvlarni kiritadi. 6. Elektron shaklda shakllantiriladigan “Litsenziya” axborot tizimlari kompleksidagi reyestrga tegishli yozuvlarni kiritadi. 7. Roʻyxatdan oʻtkazish guvohnomasi berishni rad etish haqida qaror qabul qilinganda ariza beruvchiga rad etishning asosli sabablari, qonun hujjatlarining aniq normalari va ariza beruvchi rad etish sabablarini bartaraf etib hujjatlarni qayta koʻrib chiqish uchun taqdim etishi mumkin boʻlgan muddat koʻrsatilgan yozma bildirishnomani tayyorlaydi va yuboradi. 7) qaror qabul qilingan sanadan boshlab bir ish kunidan kechikmay 4-bosqich Ariza beruvchi 1. Roʻyxatdan oʻtkazish guvohnomasini berish rad etilishiga asos boʻlgan sabablarni bartaraf etadi. 2. Zargarlik buyumlari va qimmatbaho metallar va qimmatbaho toshlardan yasalgan boshqa buyumlar bilan savdo qilish uchun roʻyxatdan oʻtkazish guvohnomasini olish uchun hujjatlarni qayta taqdim etadi. 1,2) guvohnoma berishni rad etish haqidagi bildirishnomada koʻrsatilgan muddatlarda 5-bosqich Asillik palatasi 1. Roʻyxatdan oʻtkazish guvohnomasini berishda rad etishga asos boʻlgan sabablar bartaraf etilgandan soʻng ariza beruvchining qayta taqdim etilgan hujjatlarini koʻrib chiqadi. 2. Arizada koʻrsatilgan shaklda qabul qilingan qaror toʻgʻrisida ariza beruvchini xabardor qiladi. 3. Rasmiylashtirilgan roʻyxatdan oʻtkazish guvohnomasi Asillik palatasi tomonidan ariza beruvchining Yagona portalda roʻyxatga olingan shaxsiy kabinetiga yoki Davlat xizmatlari markaziga belgilangan tartibda yuboriladi. 1) hujjatlar qabul qilingan kunda 2) hujjatlar qabul qilingan sanadan boshlab besh ish kuni mobaynida; 3) 2-bandda koʻrsatilgan muddat tugagunga qadar uch ish soatida Bosqichlar Subyektlar Tadbirlar Bajarish muddatlari 1-bosqich Ariza beruvchi 1. Roʻyxatdan oʻtkazish guvohnomasini olish uchun ariza tayyorlaydi. 2. Davlat xizmatlari markazlariga oʻzi borib yoki pochta aloqasi vositalari orqali arizani taqdim etadi. 3. Ariza beruvchi tomonidan roʻyxatdan oʻtkazish guvohnomasini olish uchun Yagona portal orqali elektron shaklda yuborilgan va zarur maʼlumotlar koʻrsatilgan ariza Yagona portalda noyob raqam berilgan xolda avtomatik tarzda roʻyxatdan oʻtkaziladi. Xohishiga koʻra 2-bosqich Davlat xizmatlari markazi Ariza beruvchi tomonidan Davlat xizmatlari markazi orqali ariza yoki boshqa hujjatlar yuborilganda hujjatlarni Asillik palatasiga belgilangan tartibda yuboradi. 1 ish soati mobaynida 3-bosqich Asillik palatasi 1. Roʻyxatdan oʻtkazish guvohnomasini olish uchun taqdim etilgan maʼlumotlar va hujjatlarning talablarga muvofiqligini tekshiradi. 2. Roʻyxatdan oʻtkazish guvohnomasini berish yoki bermaslik haqida qaror qabul qiladi. 3. Arizada koʻrsatilgan shaklda qabul qilingan qaror toʻgʻrisida ariza beruvchini xabardor qiladi. 4. Roʻyxatdan oʻtkazish guvohnomasining elektron shaklini rasmiylashtiradi va uni ariza beruvchin�ng Yagona portalda roʻyxatga olingan shaxsiy kabinetiga yoki Davlat xizmatlari markaziga yuboradi. 2 ish kuni mobaynida ARIZA I. Murojaatning maqsadi: 1-1.  qimmatbaho metallar va qimmatbaho toshlar bilan ishlash uchun roʻyxatdan oʻtkazish guvohnomasini olish uchun; 1-1-1.  qimmatbaho metallar va qimmatbaho toshlar bilan ishlash uchun; 1-1-2.  zargarlik buyumlari va qimmatbaho metallardan va qimmatbaho toshlardan yasalgan boshqa buyumlar bilan savdo qilish uchun. II. Ariza beruvchi toʻgʻrisidagi maʼlumotlar — quyidagi sifatida murojaat qiluvchi tadbirkorlik subyekti: 2-1  yuridik shaxs; 2-1-1 Yuridik shaxsning toʻliq nomi: 2-2 Soliq toʻlovchining identifikatsiya raqami (STIR): 2-3 Ariza beruvchi (ariza beruvchi vakili)ning jinsi: 2-3-1.  erkak; 2-3-2  ayol. III. Ariza beruvchining joylashgan joyi (pochta manzili): 3-1 Koʻcha: 3-1-1. Boshi berk koʻcha №: 2-1-2. Tor koʻcha №: 3-2 Uy №: 2-3. Kvartira №: 3-4 Shahar: 3-5 Posyolka: 3-6 Qishloq (ovul): 3-7 Tuman: 3-8 Viloyat: 3-9 Respublika: 3-10 Pochta indeksi: IV. Bogʻlanish uchun maʼlumotlar: 4-1 Ariza beruvchining uyali telefon raqami kodi bilan: 4-2 Telefon raqami kodi bilan: 4-3 Elektron pochta manzili: VI. Arizada koʻrsatilgan faoliyatni amalga oshirish ushbu arizaning V boʻlimida koʻrsatilgan manzil boʻyicha joylashgan bino (xona) haqida maʼlumotlar:  mulk huquqi yoki boshqa ashyoviy huquq bilan tegishli;  ijaraga olingan; 6-1 Mulk huquqi yoki boshqa ashyoviy huquq bilan tegishliligi koʻrsatilgan holatlarda: 6-1-1 Obyekt (bino, xona)ning kadastr raqami: 6-2 Bino, xona ijaraga olingan boʻlsa, bino (xona)ning ijaraga olinganligi haqida tuzilgan shartnoma toʻgʻrisidagi maʼlumot koʻrsatiladi: 6-2-1 Ijara shartnomasi raqami: 6-2-2 Ijara shartnomasi imzolangan sana: 6-2-3 Ijarachining nomi: VII. Qimmatbaho metallar va qimmatbaho toshlar bilan ishlash uchun roʻyxatdan oʻtkazish guvohnomasini olishda faoliyat turlarining nomi: 7-1 Lombard faoliyati (Oʻzbekiston Respublikasi Markaziy banki litsenziyasi): 7-1-1 Litsenziya raqami: 7-1-2 Litsenziya berilgan sana: 7-1-3 Litsenzion faoliyatini amalga oshirish joyi manzili: 7-1-4  Zargarlik buyumlari va qimmatbaho metallar va qimmatbaho toshlardan yasalgan boshqa buyumlarni garovga qabul qilish. 7-1-5  Garovga olingan mulkni (zargarlik buyumlari va qimmatbaho metallar va qimmatbaho toshlardan yasalgan boshqa buyumlar) belgilangan tartibda sotish. 7-2 Mikrokredit faoliyati Oʻzbekiston Respublikasi Markaziy banki litsenziyasi): 7-2-1 Litsenziya raqami: 7-2-2 Litsenziya berilgan sana: 7-2-3 Litsenziya faoliyatini amalga oshirish joyi manzili: 7-2-4  Zargarlik buyumlari va qimmatbaho metallar va qimmatbaho toshla�dan yasalgan boshqa buyumlarni garovga qoʻyish evaziga kredit berish. 7-2-5  Garovga olingan mulkni (zargarlik buyumlari va qimmatbaho metallar va qimmatbaho toshlardan yasalgan boshqa buyumlarni) garovga qoʻyilgan mol-mulkni sotish uchun belgilangan tartibda sotish. 7-3 Baholash faoliyati (Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasining litsenziyasi) 7-3-1 Litsenziya raqami: 7-3-2 Litsenziya berilgan sana: 7-3-3 Litsenziya faoliyatini amalga oshirish joyi manzili: 7-3-4  Zargarlik buyumlari va qimmatbaho metallar va qimmatbaho toshlardan yasalgan buyumlarni baholash. 7-3-5  Qimmatbaho toshlarni baholash. 7-4 Tarkibida qimmatbaho metallar boʻlgan xomashyo bilan ishlash: 7-4-1  Tarkibida qimmatbaho metallar boʻlgan xomashyoni qayta ishlash, tashish, qazib olish, mineral xomashyoni shixtovkalash. 7-4-2  Tarkibida qimmatbaho metallar boʻlgan konsentratlarni, gravitatsion konsentratlarni, shlix oltinini, Dore qotishmalarini, katod metallarni, ruxli choʻkmalarni, boyitilgan smolani olish, tashish. 7-4-3  Tarkibida qimmatbaho metallar boʻlgan chiqindilarni yigʻish, qayta ishlash va utilizatsiya qilish. 7-4-4  Xususiy ishlab chiqarishdan chiqadigan chiqindilardan mexanik, kimyoviy va metallurgiya jarayonlaridan foydalanib qimmatbaho metallarni ajratib olish. 7-5  Qimmatbaho metallar va qimmatbaho toshlardan ishlab chiqarish maqsadida foydalanish: 7-5-1  Tarkibida qimmatbaho metallar boʻlgan termojuftlik, termorele, termoqarshilik, uskunalardan, laboratoriya idishlari, katalizatorlar, katalizator turlaridan foydalanish va ularni saqlash. 7-5-2  Tarkibida qimmatbaho metallar boʻlgan qoplamalarni (kimyoviy, elektrokimyoviy, changlatish va boshqa usullar yordamida) tayyorlash va tatbiq etish. 7-5-3  Tarkibida qimmatbaho metallar boʻlgan (tibbiyot preparatlari, reagent, kimyoviy birikmalar va boshqalar) moddalarni ishlab chiqarish, qoʻllash va saqlash. 7-5-4  Tarkibida qimmatbaho metallar boʻlgan elektrodlar, anodlar, kontaktlar, kavsharlarni tayyorlash, saqlash, foydalanish. 7-5-5  Oziq-ovqat, alkagolli mahsulotlar va vino-aroq mahsulotlari ishlab chiqarishda qimmatbaho metallardan va tarkibida qimmatbaho metallar boʻlgan ozuqa qoʻshimchalaridan foydalanish. 7-5-6  Tabiiy olmosdan yasalgan filyerlar, voloklar, uchliklar, olmos va tabiiy olmoslardan yasalgan burgʻilash olmos asboblaridan foydalanish va ularni saqlash. Olmosli asboblarni rekuperatsiya qilish ishlarini olib borish. 7-6 Tarkibida qimmatbaho metallar va qimmatbaho toshlar boʻlgan uskunalar bilan ishlash: 7-6-1  Maishiy texnika, tibbiyot texnikasi, tashkiliy texnikani qismlarga ajratish, dastlabki qayta ishlash, sarxillash, tarkibida qimmatbaho metallar boʻlgan bosma plitalar va boshqalarni utilizatsiya qilish. 7-6-2  Qimmatbaho metallar va qimmatbaho toshlar uzellaridagi uskunalarni qismlarga ajratish va utilizatsiya qilish, qismlarga ajratish va utilizatsiya qilishdan chiqqan, tarkibida qimmatbaho metallar boʻlgan chiqindilarni qayta ishlash korxonalariga topshirish. 7-7 Qimmatbaho metallardan harbiy va/yoki aviatsiya texnikasida foydalanish: 7-7-1  Harbiy va aviatsiya texnikasini taʼmirlashda qimmatbaho metallardan foydalanish, tarkibida qimmatbaho metallar boʻlgan harbiy va aviatsiya texnikasi chiqindilarini saqlash va foydalanish. 7-7-2  Tarkibida qimmatbaho metallar boʻlgan harbiy va/yoki aviatsiya texnikasini saqlash, qabul qilish, harbiy va/yoki aviatsiya texnikasidan tarkibida qimmatbaho metallar boʻlgan radiodetallar va elementlarni ajratib olish, tarkibida qimmatbaho metallar boʻlgan harbiy va/yoki aviatsiya texnikasi chiqindilarini yigʻish va qayta ishlash korxonalariga topshirish. 7-8 Qimmatbaho metallar va qimmatbaho toshlarni ijtimoiy va madaniy maqsadda ishlatish: 7-8-1  Tarkibida qimmatbaho metallar va qimmatbaho toshlar boʻlgan predmetlar va buyumlarni restavratsiya qilish, saqlash va koʻrgazmalar tashkil qilish. 7-8-2  Tarkibida qimmatbaho metallar boʻlgan dekorativ �oplamalarni qoʻllash. 7-8-3  Tarkibida kumush boʻlgan yorugʻlik sezuvchi materiallar, kinofotorentgen plyonkalar, kinofotorentgen plastinkalardan va shunga oʻxshash materiallardan foydalanish. VIII. Qimmatbaho metallar va qimmatbaho toshlardan yasalgan zargarlik buyumlari bilan savdo qilish uchun roʻyxatdan oʻtkazish guvohnomasini olishda faoliyat turlari nomi: 8-1 Chakana savdo: 8-1-1  Zargarlik buyumlari va qimmatbaho metallar va qimmatbaho toshlardan yasalgan buyumlar bilan chakana savdo qilish, qimmatbaho metallar va qimmatbaho toshlar bilan komission (vositachilik) savdo qilish, qimmatbah� metallar va qimmatbaho toshlardan yasalgan zargarlik buyumlarini ishlab chiqaruvchidan shartnoma asosida sotib olish. 8-1-2  Qimmatbaho metallar va qimmatbaho toshlarni va ulardan yasalgan zargarlik buyumlarini sotib olish. 8-2 Ulgurji savdo: 8-2-1  Zargarlik buyumlari va qimmatbaho metallar va qimmatbaho toshlardan yasalgan boshqa buyumlarni ulgurji sotib olish. 8-2-2  Tarkibida qimmatbaho metallar boʻlgan moddalarni (tibbiyot preparatlari, reagentlar, kimyoviy birikmalar va boshqalar) ulgurji sotish va sotib olish. 8-2-3  Tabiiy olmosdan boʻlgan burgʻilash olmos uskunalarini ulgurji sotib olish va sotish. IX. Tarozilar, toshlar (har xil ogʻirlikdagi) tekshirilganligi toʻgʻrisidagi maʼlumotlar: 9-1 Oʻlchov vositalarining tekshirilganligi haqida “Oʻzstandart” agentligining sertifikat raqami. 9-2 Oʻlchov vositalarining tekshirilganligi haqidagi sertifikat berilgan sana: 9-3 Oʻlchov vositalarining tekshirilganligi haqidagi sertifikatning amal qilish muddati: X. Qimmatbaho metallar va qimmatbaho toshlar bilan ishlash moʻljallanayotgan obyektning yongʻin xavfsizligi talablariga muvofiqligi toʻgʻrisidagi maʼlumotlar: 10-1 Obyektning yongʻin xavfsizligini tekshirgan hududiyorganning nomi. 10-2 Obyektning yongʻin xavfsizligi talablariga muvofiqligi haqidagi xulosaning raqami. 10-3 Tekshirish oʻtkazilgan joyning manzili. 10-4 Tekshirish oʻtkazilgan sana. 10-5 Xulosa: □ normalar va qoidalarga javob beradi □ normalar va qoidalarga javob bermaydi. XI. Obyektning texnikaviy mustahkamligi hamda uning Oʻzbekiston Respublikasi Milliy gvardiyasi Qoʻriqlash bosh boshqarmasi boʻlinmalarining texnik qoʻriqlash markazi (punkti)ga ulanganligi haqidagi maʼlumotlar — Oʻzbekiston Respublikasi Markaziy banki zaxirasidanajratilgan qimmatbaho metallar bilan ishlaganda. 11-1 O�yektningtexnik mustahkamligini tekshirgan hududiyorganning nomi. 11-2 Obyektning texnik mustahkamlik talablariga javob berishi haqidagi xulosaning raqami. 11-3 Tekshirish oʻtkazilgan joyning manzili. 11-4 Tekshirish oʻtkazilgan sana. 11-5 Xulosa: □ normalar va qoidalarga javob beradi □ normalar va qoidalarga javob bermaydi. XII. Roʻyxatdan oʻtkazish guvohnomasini berish boʻyicha arizani koʻrib chiqish uchun yigʻim toʻlanganligi toʻgʻrisidagimaʼlumotlar: 12-1 Toʻlov oʻtkazilgan sana: 12-2 Toʻlov topshiriqnomasining raqami: 12-3 Toʻlov summasi: XIII. Roʻyxatdan oʻtkazish guvohnomasi berilganligi uchun yigʻim toʻlanganligi toʻgʻrisidagimaʼlumotlar: 13-1 Toʻlov oʻtkazilgan sana: 13-2 Toʻlov topshiriqnomasining raqami: 13-3 Toʻlov summasi: XIV. Bank rekvizitlari haqidagi maʼlumotlar: 14-1 Xizmat koʻrsatuvchi bankning nomi: 14-2 Bankning MFO kodi 14-3 Hisob-kitob raqami: XV. Roʻyxatdan oʻtkazish guvohnomasini olishda majburiy talab va shartlarga rioya qilinishini tasdiqlash: 15-1  ruxsat berish talablari bilan tanishganman, ularga rioya qilish majburiyatini oʻz zimmamga olaman. 15-2  tanlangan faoliyat turi boʻyicha qoʻshimcha ruxsat berish talablari bilan tanishganman, ularga rioya qilish majburiyatini oʻz zimmamga olaman. XVI. Boshqa maʼlumotlar: 16-1 Ariza berilgan sana: 16-1-1. DD: 16-1-2. OO: 16-1-3. YYYY: 16-2 Ariza berilgan vaqt: 16-2-1. SS: 16-2-2. Minut: 16-3  1. Qimmatbaho metallar va qimmatbaho toshlar bilan ishlash, qimmatbaho metallar va qimmatbaho toshlardan yasalgan zargarlik buyumlari bilan savdo qilish uchun roʻyxatdan oʻtkazish guvohnomasini olish uchun taqdim etilgan maʼlumotlarning (ariza va boshqa hujjatlarning) ishonchliligini tasdiqlayman.  2. Taqdim etilgan maʼlumotlar ishonchsizligi holatlarida menga roʻyxatdan oʻtkazish guvohnomasini olish rad etilishidan va qonun hujjatlarida belgilangan tartibda javob berishimdan xabardorman. 16-4 Ariza beruvchining imzosi (elektron tarzda — ariza elektron shaklda berilganda, oʻz qoʻli bilan — oʻzi borganda) 16-5 Ariza beruvchining vakili — yuridik shaxs haqidagi maʼlumotlar. 16-5-1 Familiyasi: 16-5-2 Ismi: 16-5-3 Otasining ismi: 16-5-4 Pasporti: 16-5-4-1. Seriya: 16-5-4-2. Raqam: 16-5 Berilganligi: 16-5-5-1. SS: 16-5-5-2. OO: 16-5-5-3. YYYY: 16-5-6 Pasport kim tomonidan berilgan: 16-5-7 Soliq toʻlovchining identifikatsiya raqami (STIR): 16-5-8 Vakilning vakolatini tasdiqlovchi hujjatning nomi: 16-5-8-1 Raqam: 16-5-8-2. SS: 16-5-8-3. OO: 16-5-8-4. YYYY: 16-6 Ariza beruvchi vakilining imzosi (elektron tarzda — ariza elektron shaklda berilganda, oʻz qoʻli bilan — oʻzi berganda). 2-izoh: 16-5 va 16-6-bandlar ariza berishda qonun hujjatlarida nazar tutilgan tartibda ariza beruvchi tomonidan ushbu harakatga vakolat berilgan ariza beruvchining vakili tomonidan toʻldiriladi. 16-7 Ariza beruvchiga koʻrib chiqilgan arizaning natijalari haqida xabar berish usullari: 16-7-1  telefon: Telefon raqami: 9 9 8 16-7-2  sms-xabar: uyali aloqa telefon raqami: 9 9 8 16-7-3  elektron pochta: manzil: @ 16-7-4  pochta: manzil: 16-7-4-1.  yashash joyi (turgan joyi) boʻyicha; 16-7-4-2.  boshqa manzil boʻyicha. 16-8 Arizani koʻrib chiqish natijalari boʻyicha hujjatning ariza beruvchi tomonidan olish usullari 16-8-1  “Yagona darcha” markaziga oʻzi borib 16-8-2  elektron pochta manzil: 16-8-3  pochta: manzil: 16-8-3-1.  yashash joyi (turgan joyi) boʻyicha; 16-8-3-2.  boshqa manzil boʻyicha. 3-izoh: 16-7-4-2 va 16-8-3-2-bandlar 3-1 — 3-10-bandlarda nazarda tutilgan shaklda toʻldiriladi. XVII. Xizmat belgilari. 17-1 Ariza qabul qilingan sana: 17-1-1. DD: 17-1-2. MM: 17-1-3. YYYY 17-2 Ariza qabul qilingan vaqt: 17-2-1. SS 17-2-2. Minut: 17-3 Arizaning roʻyxatga olingan noyob raqami: 17-4 Davlat xizmatlari markazi xodimining familiyasi, ismi va lavozimi: 17-5 Davlat xizmatlari markazi xodimining imzosi (elektron tarzda — ariza elektron shaklda berilganda, oʻz qoʻli bilan — oʻzi borganda) Guruh raqami Faoliyat turlari guruhlari nomi I Lombard faoliyati: 1.1. Qimmatbaho metallar va qimmatbaho toshlardan yasalgan zargarlik buyumlari va boshqa buyumlarni, qimmatbaho toshlarni garovga qabul qilish. 1.2. Garovga qoʻyilgan mol-mulkni (zargarlik buyumlari va qimmatbaho metallar va qimmatbaho toshlardan yasalgan boshqa buyumlarni, qimmatbaho toshlarni) garovga qoʻyilgan mol-mulkni sotish uchun belgilangan tartibda sotish. II Mikrokredit faoliyati: 2.1. Zargarlik buyumlari va qimmatbaho metallar va qimmatbaho toshlardan yasalgan boshqa buyumlar, qimmatbaho toshlarni garovga qoʻyilgan holda kredit berish. 2.2. Garovga qoʻyilgan mol-mulkni (zargarlik buyumlari va qimmatbaho metallar va qimmatbaho toshlardan yasalgan boshqa buyumlarni, qimmatbaho toshlarni) garovga qoʻyilgan mol-mulkni sotish uchun belgilangan tartibda sotish. III Baholash faoliyati: 3.1. Zargarlik buyumlari va qimmatbaho metallar va qimmatbaho toshlardan yasalgan boshqa buyumlarni, qimmatbaho toshlarni baholash. 3.2. Qimmatbaho va yarim qimmatbaho toshlarni baholash. Qimmatbaho va yarim qimmatbaho toshlarni gemologik tekshirish. IV Qimmatbaho metallar va qimmatbaho toshlardan ishlab chiqarish maqsadida foydalanish: 4.1. Qimmatbaho metalldan yasalgan laboratoriya idishlari, katalizator va katalizator setkalarini, tarkibida qimmatbaho metallar boʻlgan termopar, termorele, termoqarshilik uskunalaridan foydalanish va ularni saqlash. 4.2. Tarkibida qimmatbaho metallar boʻlgan tashqi qoplamalar tayyorlash va/yoki surkash (kimyoviy, elektrokimyoviy, purkash va boshqa usullar bilan). 4.3. Tarkibida qimmatbaho metallar boʻlgan moddalarni (tibbiy preparatlar, tuzlar, reagentlar, kimyoviy birikmalar va boshqalarni) ishlab chiqarish, qoʻllash, saqlash. 4.4. Tarkibida qimmatbaho metallar boʻlgan tish yasashga moʻljallangan disklar, elektrodlar, anodlar, kontaktlar va kavsharlarni tayyorlash, foydalanish, saqlash. 4.5. Tibbiyot, oziq-ovqat, alkagol va vino-aroq mahsulotlari ishlab chiqarishda qimmatbaho metallardan va tarkibida qimmatbaho metallar boʻlgan oziq-ovqat qoʻshimchalaridan foydalanish. 4.6. Qimmatbaho va yarim qimmatbaho toshlarni qayta ishlash, sayqallash. Tabiiy olmosdan yasalgan filyerlar, voloklar, olmos uchliklardan, olmos va tabiiy olmosdan yasalgan burgʻulash olmos asbobidan foydalanish va ularni saqlash. Olmos asbobini rekuperatsiya qilish ishlarini amalga oshirish. 4.7. Qimmatbaho metallar,qimmatbaho metallardan yasalgan zargarlik va boshqa buyumlarni tahlil qilish hamda ularning asillik darajasini nazorat qilish ishlari. V Tarkibida qimmatbaho metallar va qimmatbaho toshlar boʻlgan uskuna bilan ishlash: 5.1. Tarkibida qimmatbaho metallar boʻlgan maishiy texnika, tashkiliy texnika, tibbiyot texnikasi va boshqa texnikani qismlarga ajratish, ularga dastlabki ishlov berish, turlarga ajratish, bosma platalarni utilizatsiya qilish. 5.2. Uzellarida qimmatbaho metallar va qimmatbaho toshlar boʻlgan asbob-uskunalarni qismlarga ajratish va utilizatsiya qilish, qismlarga ajratish va utilizatsiyadan olingan tarkibida qimmatbaho metallar boʻlgan chiqindilarni qayta ishlash korxonalariga topshirish. 5.3. Tarkibida qimmatbaho metallar boʻlgan va ikkilamchi resurslar, chiqindilar va parchalarni keyinchalik qayta ishlash (affinaj) korxonalariga topshirish uchun toʻplash (tayyorlash), qismlarga ajratish, saralash, ularga dastlabki (birlamchi) qayta ishlov berish. VI Qimmatbaho metallardan mudofaa texnikasi va/yoki aviatsiyada foydalanish: 6.1. Qimmatbaho metallardan mudofaa va/yoki aviatsiya texnikasini taʼmirlashda foydalanish, tarkibida qimmatbaho metallar boʻlgan mudofaa va/yoki aviatsiya texnikasi chiqindilarini saqlash va foydalanish. 6.2. Tarkibida qimmatbaho metallar boʻlgan mudofaa va/yoki aviatsiya texnikasini qabul qilish, saqlash, mudofaa va/yoki aviatsiya texnikasidan tarkibida qimmatbaho metallar boʻlgan radiodetallar va elementlarni ajratib olish, mudofaa va/yoki aviatsiya texnikasining tarkibida qimmatbaho metallar boʻlgan chiqindilarini toʻplash va qayta ishlash korxonalariga topshirish. VII Qimmatbaho metallar va qimmatbaho toshlardan ijtimoiy-madaniy maqsadlarda foydalanish: 7.1. Tarkibida qimmatbaho metallar va qimmatbaho toshlar, qimmatbaho va yarim qimmatbaho toshlar boʻlgan buyumlar va predmetlarni restavratsiya qilish, saqlash va koʻrgazmalarga qoʻyish. 7.2. Qimmatbaho metallar va qimmatbaho toshlardan yaaslgan zargarlik va boshqa buyumlar, tarkibida qimmatbaho metallar hamda qimmatbaho toshlar boʻlgan predmetlarni (davlat organlarining qaroriga koʻra davlat daromadiga oʻtkazilgan) restavratsiya qilish (taʼmirlash). 7.3. Tarkibida kumush mavjud boʻlgan va yorugʻlikka taʼsirchan materiallardan,kinofotorentgen-plyonkalar, kinofotorentgen-plastinkalar va tarkibidv qimmatbaho metallar boʻlgan shunday materiallardan foydalanish. Guruh raqami Savdo turlari guruhlari nomi I Chakana savdo: 1.1. Qimmatbaho metallar va qimmatbaho toshlardan yasalgan zargarlik va boshqa buyumlar, qimmatbaho va yarim qimmatbaho toshlar bilan chakana savdo qilish (shu jumladan, xorijiy davlatlardan sotish uchun olib kelingan), qimmatbaho metallar va qimmatbaho toshlardan yasalgan zargarlik va boshqa buyumlar bilan vositachilik savdosi, qimmatbaho metallar va qimmatbaho toshlardan yasalgan zargarlik buyumlarini, qimmatbaho va yarim qimmatbaho toshlarni ishlab chiqaruvchilardan shartnoma asosida sotib olish. 1.2. Qimmatbaho metallar, qimmatbaho va yarim qimmatbaho toshlar va ulardan yasalgan buyumlarni sotib olish. 1.3. Qimmatbaho metallarning parcha va chiqindilarini sotib olish. 1.4. Axborot-kommunikatsiya texnologiyalaridan (onlayn-doʻkonlar) foydalangan holda qimmatbaho metallar va qimmatbaho toshlardan yasalgan zargarlik va boshqa buyumlarning chakana savdosi. 1.5. Qimmatbaho metallar va qimmatbaho toshlardan yasalgan zargarlik va boshqa buyumlarni ijaraga olish (vaqtincha foydalanishga berish). II Ulgurji savdo: 2.1. Qimmatbaho metallar va qimmatbaho toshlardan yasalgan zargarlik va boshqa buyumlar, qimmatbaho va yarim qimmatbaho toshlar bilan ulgurji savdo qilish (shu jumladan, xorijiy davlatlardan sotish uchun olib kelingan). 2.2. Tarkibida qimmatbaho metallar boʻlgan moddalarni (tibbiy preparatlar, tuzlar, reagentlar, kimyoviy birikmalar va shu kabilarni) ulgurji xarid qilish va sotish. 2.3. Tabiiy olmoslardan yasalgan olmos va olmosli burgʻulash asboblarini ulgurji sotib olish va sotish. 2.4. Qimmatbaho metallarni ulgurji sotib olish va sotish (affinaj faoliyatini oshirish uchun litsenziyaga ega tadbirkorlik subyetlariga, tijorat banklariga, birjalarga). T/r Quyidagilarga nisbatan ishchi organga taqdim etiladigan maʼlumotlar: Maʼlumotlar taqdim qilish uchun masʼul organ 1. Ariza beruvchi yuridik shaxsga nisbatan — yuridik shaxsning tashkiliy-huquqiy shakli va nomi, u joylashgan joy (pochta manzili), soliq toʻlovchining identifikatsiya raqami (STIR). Roʻyxatga oluvchi organ (Davlat xizmatlari markazlari) 2. Yuridik shaxs faoliyatining oʻziga xosligiga muvofiq oʻlchovlar doirasida tarozilar va toshlarning (har xil ogʻirlikdagi) tekshirilgani toʻgʻrisidagi sertifikatga nisbatan — tarozilar va toshlarning tekshirilgani toʻgʻrisidagi sertifikat haqida maʼlumot. “Oʻzstandart” agentligi 3. Obyektning yongʻin xavfsizligi talablariga muvofiqligi toʻgʻrisidagi xulosaga nisbatan — qimmatbaho metallar va qimmatbaho toshlar bilan ishlash moʻljallanayotgan obyektning yongʻin xavfsizligi talablariga muvofiqligi toʻgʻrisida maʼlumot. Oʻzbekiston Respublikasi Favqulodda vaziyatlar vazirligi 4. Obyektning texnik mustahkamligi hamda uning texnik qoʻriqlash markazi (punkti)ga ulanganligi haqidagi tekshirish dalolatnomasiga nisbatan — obyektning texnik mustahkamligi va uning Oʻzbekiston Respublikasi Milliy gvardiyasi Qoʻriqlash bosh boshqarmasi boʻlinmalarining texnik qoʻriqlash markazi (punkti)ga ulanganligi haqida maʼlumot (Oʻzbekiston Respublikasi Markaziy banki zaxirasidan ajratilgan qimmatbaho metallardan foydalanishda). Oʻzbekiston Respublikasi Milliy gvardiyasi (Oʻzbekiston Respublikasi Milliy gvardiyasi Qoʻriqlash bosh boshqarmasi boʻlinmalari) 5. Ariza beruvchining binosiga (xonasiga) nisbatan — bino ariza beruvchiga foydalanish huquqi yoki boshqa ashyoviy huquq bilan tegishliligi toʻgʻrisidagi maʼlumotlar, shuningdek, qimmatbaho metallar va qimmatbaho toshlar bilan ishlarni amalga oshirish uchun moʻljallangan xonalardan foydalanish toʻgʻrisidagi zarur maʼlumotlar. Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi 6. Ariza beruvchiga nisbatan — ariza koʻrib chiqilganligi va roʻyxatdan oʻtkazish guvohnomasi berilganligi uchun toʻlangan yigʻimlar toʻgʻrisidagi maʼlumot. Koʻrsatilgan davlat xizmatlari uchun toʻlangan davlat bojlari va yigʻimlar miqdorlarini hisobga olish tashkiloti — yagona billing tizimi operatori 1. Vazirlar Mahkamasining “Qimmatbaho metallar va qimmatbaho toshlar bilan ishlashga roʻyxatdan oʻtkazish guvohnomasini berish tartibi toʻgʻrisidagi nizomni tasdiqlash haqida” 2014-yil 12-iyundagi 156-son qarorining (Oʻzbekiston Respublikasi QT, 2014-y., 25-son, 306-modda, 2015-y., 1-son, 9-modda) 1-bandi, shuningdek, qarorga 1-ilova. 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2014-yil 17-iyuldagi 196-son qaroriga (Oʻzbekiston Respublikasi QT, 2014-y., 31-son, 380-modda, 2015-y., 7-son, 73-modda) 1-ilovaning 43-bandi. 3. Vazirlar Mahkamasining “Tadbirkorlik subyektlariga davlat xizmatlari koʻrsatish tartibini yanada takomillashtirish chora-tadbirlari toʻgʻrisida” 2014-yil 31-dekabrdagi 377-son qaroriga (Oʻzbekiston Respublikasi QT, 2015-y., 1-son, 9-modda) ilovaning 51-bandi. 4. Vazirlar Mahkamasining “Qimmatbaho metallar va qimmatbaho toshlardan zargarlik va boshqa buyumlar ishlab chiqarishni litsenziyalash tartibi toʻgʻrisidagi nizomni tasdiqlash haqida” 2017-yil 30-sentabrdagi 777-son qaroriga 4-ilovaning 2-bandi.